description: By Burgum komt in bysûnder sinnepark. In part fan de sinnepanielen stiet op in ponton yn it wetter.

title: Sinnepark Burgum iepenet freed, mei 'proefpanielen' yn it wetter

maintext:
By de Sintrale by Burgum wurdt kommende freed in sinnepark iepene. It park hat mear as 18.000 panielen en kin yn ien kear foarsjen yn de elektrisiteitsfoarsjenning fan 1.500 húshâldens yn Burgum.
Fan de panielen stean der 144 as proef op in driuwend ponton yn it wetter by de Sintrale. Om it effekt fan de opstelling goed fergelykje te kinnen, stean op it lân ek 144 panielen yn deselde opstelling.


description: It WK fuotbal is tongersdei úteinset yn Ruslân. Oranje docht net mei en dêr hawwe de minsken op de Ljouwerter freedsmerk wol wat oer te sizzen.

title: Freedsmerk oer WK fuotbal: Oranje bestiet út karakterleaze suertsjes

maintext:
It WK fuotbal is los yn Ruslân. En ek al docht Oranje net mei, in soad minsken sille it toernoai dochs wol folgje. Dat it Nederlânsk alvetal der net by is, fine in soad minsken spitich: "Ik bliuw der no net om thús. Sûnder Oranje is dy échte spanning der net".
Oaren bin der eins wol bliid om: "Dy oranjefuotballers binne neat wurdich. Dat we net meidogge besparret ús in soad ergernis!" Argewaasje oer de spilers wie der wol mear: "Der binne hjir gjin goeie fuotballers mear. It binne hast allegear bûtenlanners dy't hjir spylje." In Ljouwerter fersuchtet: "Ach hou op man, it binne allemaal karakterloaze suurtsjes dy't feul te feul geld om handen hewwe. "

fasttext_language: fy


description: Der binne hieltyd minder frijwilligers om krânsen fan weet te meitsjen foar de priiswinners fan keatspartijen. En dus docht de keatsferiening in oprop.

title: FIDEO: Tsjummearum siket frijwilligers om krânsen te meitsjen


description: Appelskeaster fuotbalklup VV Stânfries wol net spylje tsjin VV Aengwirden. By de klup út Tsjalbert spilet in man dy't feroardiele is foar deaslach.

title: Fuotbalklup Appelskea wegeret neikompetysje fanwege âlde moardsaak

maintext:
Fuotbalklup VV Stânfries út Appelskea wol net útkomme yn de neikompetysje, om't se spylje moatte tsjin VV Aengwirden út Tsjalbert. Dêr spilet de man dy't alve jier ferlyn Tessa Klaver fan Donkerbroek om it libben brocht hat. Meardere spilers fan Stânfries koene Klaver en wolle net tsjin de man spylje.
De fuotbalklup fan Appelskea degradearret dêrtroch nei de fiifde klasse op snein. It wie foar it bestjoer net in lêstich beslút om har werom te lûken út de neikompetysje, om't de winsk fan de seleksje hiel dúdlik wie. VV Aengwirden wint hjirtroch de wedstriid en promovearret nei de fjirde klasse.
Begryp
It bestjoer fan VV Aengwirden fynt it spitich dat de wedstriid net trochgiet, mar hat begryp foar it beslút. It wie by it bestjoer bekend dat de spiler feroardiele is foar de dea fan Tessa Klaver. Yn in reaksje seit it bestjoer dat hy syn straf útsitten hat en dêrom in nije kâns fertsjinnet. De spiler sels fynt it spitich dat de saak no wêr yn it nijs komt.
Tessa Klaver waard yn 2007 om it libben brocht yn Grins. Har eks-freon krige in selstraf fan acht jier foar deaslach, dy't hy útsitten hat.
KNVB
VV Stânfries riskearret mei harren beslút in straf fan de KNVB. Neffens de regels fan it bûn komt in beslút oer in eventuele straf te lizzen by de oankleier Amateur Fuotbal. Dy besjocht de saak, en beslút dan oft der ek ekstra maatregels nedich binne tsjin de klup. Dêr is no lykwols noch neat oer te sizzen. Mooglik is der takom wike mear dúdlikheid. Stânfries wurdt yn elts gefal al straft om't se troch it beslút degradearje nei de fiifde klasse op snein.


description: De saneamde nematoaden wurde al in pear jier ynset. Mar der binne dit jier wer mear ikeprosesjerûpen oantroffen as foarich jier.

title: Lytse wjirmkes kinne de Stellingwerven net befrije fan de ikeprosesjerûp

maintext:
De gemeente Weststellingwerf hat no al 515 beammen markeard dêr't de rûpen yn sitte. Dat is fergelykber mei it totale oantal fan foarich jier, mar no binne noch lang net alle beammen ûndersocht. Yn Eaststellingwerf liket it der ek op dat der mear ikeprosesjerûpen binne as foarich jier. Dat meldt in wurdfierder fan de gemeente.
Mikroskopysk lytse wjirmkes
Meiwurkers fan de gemeente Weststellingwerf bestride de rûpen preventyf mei mikroskopysk lytse wjirmkes. De saneamde nematoaden binne de natuerlike fijân fan de ikeprosesjerûp. Se kinne allinne net tsjin UV-ljocht, en dêrom wurde de beammen jûns en nachts besproeid.


description: De man botste achterop in file om't hy ûnder it riden mei syn mobile telefoan dwaande wie.

title: Selstraf foar Drachtster militêr nei deadlike oanriding

maintext:
De Drachtster ried mei in militêre frachtwein achterop in file. Hy socht op dat momint op syn telefoan in nije rûte om dy file just te ûntwiken. Troch de botsing ferstoar de 30-jierrige bestjoerster fan de auto dêr't de militêr achterop ried. Neffens de militêre keamer ried de man "onvoorzichtig, onoplettend en onachtzaam".
By it bepalen fan de straf hâldt de militêre rjochter rekken mei it feit dat de militêr syn ferantwurdlikheid foar it ûngelok naam hat, meiwurke oan it ûndersyk en in grut skuldbesef hat.
De militêre detinsje is yn in spesjale militêre finzenis yn Stroe yn Gelderlân. Dêr wurkje detinearren oan harren kondysje en feardigens.


description: Wa binne de minsken achter it Noord Nederlands Orkest? It teäterstik 'Solo' lit dat sjen.

title: It ferhaal fan musisy fan it NNO

maintext: Japansk, Dútsk, Portugeesk, Spaansk: it NNO, it Noord Nederlands Orkest, hat mar leafst 15 ferskate nasjonaliteiten. Mar om't de muzikanten altyd yn tsjinst stean fan de muzyk, en se harren min of mear ferskûlje achter it ynstrumint, hat it grutte publyk gjin idee wa't dizze minsken binne of wat harren ferhaal is.


description: Lege oplieding? Dan is jo sûnens nei alle gedachten minder as heger oplaten. De GGD komt mei in plan fan oanpak.

title: GGD komt mei foarstellen foar sûnere libbensstyl minsken mei legere oplieding

maintext: De GGD wol dit ferskil yn ûnsûne jierren no mei minimaal fjouwer jier ferminderje en presintearret dêrfoar nije wike in plan fan oanpak. Dêrby wurdt benammen sjoen nei de libbensstyl fan de minsken en hokker ynfloed oft it ynkommen en de ekonomyske omstannichheden op de sûnes hat. Minsken yn earmoede soene faker nei drank of in sigaret gripe, sa is de konklúzje fan de GGD.


description: It is tongersdei Wrâld Bloeddonordei. De wrâldwide ôftraap is by Sanquin. Dêr binne se wiis mei de Fryske donoaren, mar mear bloed is tige wolkom.

title: Sanquin wiis mei "trouwe" Fryske bloeddonoaren

maintext:
Tagelyk kinne se mear bloeddonoaren altyd goed brûke. De Jong merkt dat benammen jongerein it te drok hat om krekt sa regelmjittich as âlderein te kommen. "Dy wolle we hjir folle faker ha, want jong bloed kinne we ek goed brûke!"
Fierder binne de easken foar donoaren de lêste jierren oanskerpe wat reizgjen en wat syktes oangiet. Dêrom is mear bloed tige wolkom. "We ha noait genôch donoaren."


description: It B1 kuorbalteam fan Havic hat sneontemiddei ferrassend de finale om de lânstitel ferlern. Yn Bennekom wie tsjinstanner DVO folle sterker as de Friezen: e

title: Kuorballers Havic ferlieze finale om lânstitel

maintext:
De thúsploech wie yn de earste helte folle better as Havic. By rêst stie DVO al mei 11-4 foar. Ek nei it skoft koene de Friezen net bybliuwe. De ploech út Bennekom pakte dêrom frij ienfâldich de Nederlânske titel.
Havic hie yn de ôfrûne trije jier gjin kompetysjewedstriid mear ferlern. De nederlaach yn de finale wie dêrom foar de Friezen ekstra soer.


description: De acht Escher-tekeningen yn greiden op It Bilt binne no ek fanút in reuzerêd te sjen. Dat smyt spektakulêre bylden op.

title: 360-FIDEO: Eschers nôtkeunstwurken fanút reuzerêd by Nij Altena

maintext: Yn greiden op It Bilt binne koartlyn acht grutte tekeningen fan Maurits Cornelis Escher (1898-1972) yn it nôt makke, as oade oan it lânskip en de Ljouwerter keunstner. Se binne no ek fanút in reuzerêd by Nij Altena te sjen en dat smyt spektakulêre bylden op.


description: It giet ekonomysk better, dochs witte minsken mei in leech ynkommen de Stichting Leergeld hieltyd better te finen.

title: Stichting Leergeld stipet 1800 mear bern

maintext:
De fjouwer Fryske Leergeld stichtingen hawwe it ôfrûne jier hast 7000 bern holpen. Dat binne der 1800 mear as yn it jier derfoar. Dat is neffens de stichtingen mei te tanken oan de temawike by Omrop Fryslân, in jier lyn. Troch dy aksje is de bekendheid tanaam en witte minsken Stichting Leergeld better te finen.
De organisaasje soarget derfoar dat bern tusken 4 en 17 jier út húshâldingen mei in leech ynkommen meidwaan kinne oan aktiviteiten mei leeftiidsgenoaten. It giet bygelyks om in skoalreiske, swimles, sportaktiviteiten en muzykles. Fia www.kindpakket.nl kinne minsken de fergoedingen oanfreegje. Stichting Leergeld wurket gear mei de Fryske gemeenten.


description: Oan tafel by Fryslân Hjoed sjogge Frits Riemersma en Wilfred de Jong werom op de reis.

title: Bemanning Sterke Yerke werom fan opknappen monumint op Bonêre

maintext: Dat monumint wie ein jierren santich op inisjatyf fan it eilânbestjoer en de befolking realisearre as oantinken oan de sportive prestaasje fan de Friezen en har striid tsjin de fersmoarging fan it wetter yn de oseaan. Mar no't it sa fertutearze wie, gie de Fryske âld-bemanning werom. Yn sawat tsien dagen slagge it harren om it monumint wer op te knappen. Dat dienen se mei help fan freonen en famylje.


description: Moandei wurdt der yn it hele lân staakt yn it streekferfier.

title: Moandei lanlike staking yn it streekferfier

maintext: Fan kommende moandei ôf wurdt der yn it hiele lân staakt yn it streekferfier. Dat hat it fakbûn FNV niiskrekt bekendmakke. De lanlike staking komt omdat de wurkjouwers neffens it fakbûn gjin dúdlike ôfspraken meitsje wolle oer fermindering fan de hege wurkdruk en in leansferheging foar alle wurknimmers yn it iepenbier ferfier. De staking betsjut dat der yn it hiele lân hast gjin streekbussen en regionale treinen ride sille.


description: Mei it bestimmingsplan fan no is it, neffens wethâlder Jaap van Veen fan Hearrenfean, net mooglik om it terrein te brûken foar sportaktiviteiten.

title: Plannen fan nije eigener sjitbaan by Ketlik net te realisearjen

maintext:
Neffens de wethâlder binne der wat it terein oanbelanget wetlike kaders dêr't rekken mei hâlden wurde moat. Yn it bestimmingsplan stiet it terrein fan de âlde sjitbaan fan de plysje omskreaun as boskgebiet, mei in lytse mooglikheid ta rekreaasje. Under mear fanwegen de wet natuerbeskerming en de oanwêzichheid fan dassen en rôffûgels, is oanpassing fan it bestimmingsplan sûnder fierder ûndersyk net helber.
Eigener Marko de Vries fan Sport Anders, dat sport oanbiedt oan bern mei in beheining, wol it terrein brûke foar sportaktiviteiten mei de bern. Mar De Vries mei op it stuit it terrein net op mei de bern, om't it fersmoarge is mei lead fan kûgels en der deade plysjehûnen begroeven lizze.
De gemeente hat wol ferskate kearen oerlis hân mei De Vries, mar der is noch gjin offisjele oanfraach dien foar it wizigjen fan it bestimmingsplan. Neffens wethâlder Van Veen leit de bal no earst by de ûndernimmer; dy moat beslute oft er oanfoljend ûndersyk dwaan litte wol. De gemeente jout wol oan meitinke te wollen mei de eigener en fynt it inisjatyf fan De Vries in 'wolkomme oanfolling'.


description: Wat hawwe Skylge, de Bahamas, it Sweedske Gotland en Hawaii meiinoar te krijen? Se binne allegearre ûnderwerp fan petear op in grutte konferinsje.

title: Fryske waadeilannen leare fan tropyske kollega's

maintext:
Oplossing fan fier
De konferinsje hat in wittenskiplike grûnslach, en it giet dan ek net om it nimmen fan besluten. It praten en analysearjen fan problemen stiet foarop. Dat betsjut lykwols net dat der gjin stappen makke wurde kinne op de konferinsje, sa fertelt Jouke van Dijk fan de Waadakademy, want miskien hat immen oan de oare kant fan de wrâld wol in idee of oplossing foar in probleem dat hjir ek bestiet. Bestjoerders soene de konferinsje brûke kinne om op in oare wize te sjen nei har eigen eilân of gemeente.


description: Hindrik Visser út Broeksterwâld hat it smoar yn. Op in oldtimerfestival is dit wykein syn auto op de kop set.

title: Wa hat Hindrik syn auto op de kop set?

maintext:
Op in stuit stuit fertelde syn broer dat syn auto oer de kop lei. It wie al let en dêrom hat er der neat mei dien. Hy is doe mar op bêd gien, want hy koe der dochs neat mear oan dwaan en "Ik mocht ek net mear ride, want ik hie tefolle bierkes hân."
Mei in pear minsken hawwe se de auto de oare dei wer rjochtop set. De auto moat op syn sydkant set wêze troch in groepke minsken dy't wat útheve woene, tinkt Hindrik.
De auto hat skea. It sydrút fan de auto leit derút en de sydkant fan de auto hat ek skea. De auto woe noch starte en doe hat Hindrik him mar nei hûs ta riden.


description: Minsken dy't woansdei op paad wolle mei de bus moatte der rekken mei hâlde dat der mooglik gjin bus by de halte ferskynt. Bussjauffeurs stake opnij foar in

title: Woansdei opnij lanlike staking yn it busferfier

maintext: "It is noch net dúdlik hokker bussen moarn wol of net ride," fertelt Tineke Witteveen fan Arriva. "Woansdei is pas dúdlik hokker bussjauffeurs stake foar in bettere cao. Dy bussen ride dan net." Yn it noarden ride de treinen al. Mocht FNV der net útkomme, dan wurdt der langer staakt. "Wy gean út fan minimaal trije dagen. Hâld dêrom foaral de webside en sosjale media fan Arriva yn de gaten."


description: De sulveren F@imp Avicom Award wie foar de sluierprojeksje yn de tentoanstelling Mata Hari: de mythe en het meisje.

title: Ynternasjonale priis foar tentoanstelling oer Mata Hari

maintext:
It Fries Museum hat in ynternasjonale priis wûn mei de tentoanstelling oer Mata Hari. De F@imp Avicom Award waard tongersdeitejûn takend op in ynternasjonaal evenemint oer audiovisuele produksjes en multymedia yn musea. It Fries museum krige de sulveren priis foar de sluierprojeksje yn de útstalling oer Mata Hari. Dy waard ûntwikkele yn gearwurking mei Studio Louter en OPERA Amsterdam.
Mata Hari: de mythe en het meisje wie te sjen tusken oktober en begjin maart yn it Fries Museum. It wie de grutste útstalling ea oer it libben fan Margaretha Geertruida Zelle út Ljouwert, dy't yn har lettere libben de wrâldferneamde dûnseres Mata Hari waard. Op de tentoanstelling kamen goed 90.000 minsken ôf.


description: De fûgel is in pear wiken âld en út in nêst fallen yn it Drents-Friese Wold. Kees van der Klauw makke in nij nêst.

title: Man bout nepnêst foar jonge mûzebiter

maintext: Foar in jonge mûzebiter yn it Drents-Friese Wold is in nepnêst makke, omdat de fûgel út syn eigen nêst fallen is. Kees van der Klauw fûn de mûzebiter op de grûn njonken de beam dêr't it nêst sit. Hy hat it hat it nepnêst op gefoel boud.


description: Hearrenfean hat de earste nije spiler binnen, haat al sân foar takom jier. Hoe steane beide klups derfoar? En in seizoensrekôr by it fierljeppen.

title: FIDEO: Sportoersjoch mei Lammers en in ljeprekôr

maintext: Alle moandeis skoot sportferslachjouwer Roelof de Vries oan yn Fryslân Hjoed. Mei diskear transfernijs by de Fryske profklups: Hearrenfean presintearre moandei Sam Lammers, de earste nije spiler foar takom seizoen. Hy wurdt hierd fan PSV. Is sa'n hierkonstruksje wol ferstannich? Cambuur makke snein de komst fan Robin Maulun bekend en dat wie foar de Ljouwerters al de sânde oanwinst. Is de seleksje al hast rûn. By it fierljeppen wie it oant no ta in seizoen mei teloarstellende sprongen, mar de topklassers reitsje op stoom: yn Winsum waard wer in seizoensrekôr notearre. Foar de kuorballers fan Havic B1 wie der minder goed nijs: sy koenen har sechsde lânstitel pakke, mar kamen der yn de finale net oan te pas.


description: De brânwacht makke de brân oan de Skieppeleane yn in healoerke út troch mei skûm te spuitsjen.

title: Brân ûnder sinnepanielen op skuorke yn Oerterp

maintext:
Yn Oerterp is tongersdeitejûn brân útbrutsen ûnder in stel sinnepanielen op in skuorke oan de Skieppeleane.
De brânwacht fan it doarp wie gau teplak en hat de brân yn in lyts healoere útmakke. Dat dienen se mei skûm. Hoe't de brân ûntstean koe ûnder de sinnepanielen, is net dúdlik.


description: Yn Ljouwert set tongersdei de earste Fryske Streekwike útein mei de iepening fan in pop-up winkel mei Fryske streekprodukten.

title: Earste Fryske Streekwike: bewuster ite út de streekwinkel

maintext:
Fryske Streekwike
De pop-up winkel yn it sintrum fan Ljouwert is delset yn it ramt fan de Fryske Streekwike. Dit is in inisjatyf fan Eetbaar Fryslân, wêrfan't Simon Bijlsma de projektlieder is. Hy is in grut foarstanner fan iten út de eigen regio, omdat it better is foar it miljeu.


description: Mei 27 persint fan de wurknimmers dy't lid binne fan in fakbûn hat Fryslân, mei Drinte, de heechste organisaasjegraad fan Nederlân.

title: Fryske wurknimmers it faakst lid fan fakbûnen

maintext:
Yn de perioade 2012-2016 ha de ûndersikers sjoen nei fariabelen as geslacht, leeftiid, oplieding en regio. Wat bliken docht is dat benammen manlju tusken de 55 en 65 jier, dy't mear as 12 oeren yn de wike wurkje, it faakst lid binne fan in fakbûn.
It CBS hat net ûndersocht wêrom't wurknimmers yn Fryslân it faakst lid binne. It soe te krijen ha kinne mei de leeftiidsopbou en dat dizze regio mear fergriisd is as oare. Wol bestiet der yn it Noarden in histoarje fan belutsenheid by in fakbûn. Dat kin út grifformearde, mar ek út sosjalistyske oertsjûging wêze.
Yn totaal wienen der yn ús lân yn 2017 1,7 miljoen registrearre fakbûnsleden.


description: De provinsje Fryslân reservearret 10 miljoen euro foar it projekt Holwert oan See.

title: Provinsje reservearret 10 miljoen euro foar Holwert oan See

maintext:
PvdA, CDA, VVD, FNP, 50Plus, D66, ChristenUnie en GrienLinks sjogge grutte kânsen foar rekreaasje en toerisme by Holwert oan See. Ek foar de ekonomy fan Noardeast-Fryslân moat Holwert oan See in oanjager wêze.
It Ryk hat oanjûn dat Holwert oan See yn dizze kabinetsperioade al útfierd wurde moat, oars ferfalt de kofinanciering troch it Ryk. Dêrom komt de provinsje no as earste oer de brêge.


description: De kommende fiif wiken wurdt it skoaltelefyzjeprogramma Tsjek net op in skoalle opnommen, mar yn in âlde garaazje yn Drylts. Yn ‘Tsjek myn sjipkiste’ bouwe

title: FIDEO: 'Tsjek myn sjipkiste' is fossylfrij rûnbringen pakketsjes mooglik?

maintext: Dizze wike yn Tsjek myn sjipkiste, it meast enerzjysunige telefyzjeprogramma, moatte de trije teams de tsjillen en assen ynstallearje. En dy moatte fansels goed fêstsitte, oars kin Symen de karre net goedkarre. En kinne we aansen mei de sjipkiste op elektromotor fossylfrij pakketsjes útsutelje of is blauwe diesel dochs in better alternatyf?


description: De provinsje wol mear ûnbewenne terpen oankeapje yn Noardwest-Fryslân, want dy binne kwetsber én fan kultuer-histoarysk belang, seit deputearre Johannes Kr

title: Provinsje wol mear ûnbewenne terpen oankeapje

maintext:
De provinsje besiket al sûnt 2010 om dizze terpen oan te keapjen, mar oant no ta giet dat net sa hurd. Fan de doelstelling fan 24 hektare is noch mar sa'n 7 hektare oankocht.
"Boeren hâlde graach fêst oan har eigen lân en we kinne net ûnteigenje. Mar we geane der wol mei troch, want it giet op it lêst om Aldfaers Erf," seit Johannes Kramer. It terpeprojekt út 2010 soe fjouwer jier duorje, mar is tiisdei, noch werris mei fjouwer jier ferlingd. Der is sa'n 530.000 euro beskikber foar it oankeapjen fan de ûnbewenne terpen. Kramer wol de kommende tiid 'wat mear druk' sette op it oankeapjen fan ûnbewenne terpen, troch dat te kombinearjen mie it grutte ferbetterplan fan Noardwest-Fryslân.


description: De rederij foldie yn 2017 rom oan de noarmen. Minstens 95 prosint fan de ôffearten moast op tiid wêze, Doeksen siet tsjin de 100 prosint oan.

title: Doeksen skoart boppe de noarm mei punktualiteit feartsjinsten

maintext:
De feartsjinsten fan Rederij Doeksen tusken Harns en Skylge en Harns en Flylân hawwe ferline jier rom foldien oan de noarmen dy't mei de oerheid ôfpraat binne oer it oantal fertragingen. Op syn minst 95 prosint fan de ôffearten moat op tiid fuortgean. Doeksen skoarde dêr ferline jier fier boppe, mei 99,4 prosint op de line Skylge en 99,8 prosint op de ferbining fan en nei Flylân.
De ôffearten dy't fertraging oprûnen troch oermacht, binne net meirekkene. Under oermacht falt bygelyks swiere stoarm, ekstreem leech wetter of swiere iisgong. Rederij Doeksen is grutsk op de resultaten en hopet dy dit jier wer te heljen of mooglik sels te ferbetterjen.


description: Hieltyd mear âlderen wurde slachtoffer fan finansjeel misbrûk. Dêrom wurde freed ynringearkomsten hâlden yn trije Fryske gemeenten.

title: Veilig Thuis Fryslân yn aksje foar feilichheid âlderein

maintext:
Nei skatting giet it jierliks om 30.000 âlderen dy't slachtoffer wurde fan finansjeel misbrûk. It misbrûk fan âlderen wurdt faak net sa gau opmurken, om't se har der bygelyks foar skamje of om't it om famylje giet.
De gearkomsten wurde freed organisearre op de stedhuzen fan Bûtenpost, Ljouwert en Snits. Ek saakkundigen fan bygelyks it notariskantoar en fan de bank binne oanwêzich om advys te jaan oan âlderen en professionals.


description: Hast ien op de trije boargemasters en wethâlders hat ferline jier te meitsjen hân mei geweld.

title: "Agresje en geweld hearre der suver by yn it iepenbier bestjoer"

maintext:
Net allinne foar Veenstra en syn kollega bestjoerders binne geweld en bedrigingen oan harren persoanlik adres yngripend. Ek op de neisten hat it ynfloed. Dy hawwe sydlings ek te krijen mei dy bedrigingen. Veenstra: "Dêr moatte je it thús wol oer hawwe. It kin wêze dat ik sizze moat: 'Doch de doar jûn mar net iepen as der oanbelle wurdt.'" Leuk is de yntimidaasje net, mar bang is de boargemaster ek net: "It heart er suver by. It is net oars."
Minister Ollongren fan binnenlânske saken wol bedrige bestjoerders tenei better bystean. Der wurdt dêrom in lanlik ûndersteuningsteam opset om help te bieden as bestjoerders te meitsjen krije mei bedrigingen of geweld.


description: Hellema yn Hallum hat in spesjaal LF2018-koekje ûntwikkele. Boargemaster Ferd Crone fan Ljouwert mocht it earste koekje yn ûntfangst nimme.

title: Boargemaster Crone nimt spesjaal LF2018-koekje fan Hellema yn ûntfangst


description: De brânwacht is útriden om te helpen, en der is ek in traumahelikopter lâne yn Haulerwyk.

title: Man rekket swier ferwûne by ûngelok mei masine yn Haulerwyk

maintext: By in ûngelok mei in masine fan in lânboubedriuw yn Haulerwyk is moandeitejûn in man slim ferwûne rekke. Neffens de earste melding rekke it slachtoffer beknypt. Dat soe yn in masine west ha dy't achter op it terrein fan it bedriuw stiet. It bedriuw yn Haulerwyk ferwurket ûnder oare grienten, dy't yn glêzen potten dien wurde.


description: Deputearre Klaas Kielstra stelt it beslút oer wynmûnepark Nij Hiddum-Houw út nei 18 july. Hy wol dat der mear ûndersyk komt.

title: Beslút oer Nij Hiddum-Houw komt letter

maintext: De inisjatyfnimmer fan it park sil him no beriede op de mooglikheden fan lytsere wynmûnen. Sjoerd Mensonides begrypt de soarch, mar seit ek dat it plan der net foar sa leit as it no is. Hy tinkt in pear dagen nedich te hawwen foar it ûndersykjen fan de mooglikheid ta lytsere mûnen.


description: De frou, mei berntsje, yn it Ljouwerter Bosk is in aktrise. De frou is ynset troch GGZ Fryslân.

title: Filmke fan frou dy't yn Ljouwerter Bosk wennet, is net echt

maintext: It filmke dat op Suksawat stiet is net echt. Op it filmke is te sjen hoe't in frou allinnich yn de bosk wennet mei in bern. Der wurdt in soad op reagearre op social media. Minsken binne lilk en besoarge. Mar de frou is in aktrise. Suksawat sit yn it komplot en pleatste mei opsetsin de opnames om sa reaksjes út te lokken.


description: Treinreizgers dy't fanút Fryslân nei de Rânestêd wolle, moatte de kommende twa wiken rekken hâlde mei ekstra reistiid.

title: It spoar by Zwolle giet derút: langere reistiid foar Fryske reizgers

maintext:
By Zwolle wurdt fan sneon ôf begûn mei grutskalige wurksumheden oan it spoar. Reizgers fanút it Noarden nei de Rânestêd moatte rekken hâlde mei ekstra reistiid.
De treinen ride oant Meppel. Dêr moatte de minsken oerstappe yn bussen, wêrmei't se nei Zwolle brocht wurde. De ekstra reistiid sit tusken de 15 en 45 minuten.
Stasjon Zwolle is it twadde spoarknooppunt fan Nederlân. It is de ôfrûne jierren dêr hieltyd drokker wurden. Troch de maatregels moat it spoar mear treinen ferwurkje kinne. De provinsje Fryslân hat ek meibetelle oan de wurksumheden. Sa moat it mooglik wurde om fjouwer treinen yn 'e oere nei Fryslân ride te litten.
It wurk duorret twa wiken en moat op snein 15 july klear wêze.


description: In 1979 makke it flot de Sterke Yerke 3 de oertocht nei Bonêre om omtinken te krijen foar de plestik sop yn de oseaan. Foar dy prestaasje krigen sy in eare

title: Earepinning Bonêre foar bemanning fan Sterke Yerke

maintext:
Renovaasje fan it monumint
De bemanning fan it flot Sterke Yerke 3 is mei freonen en famylje op Bonêre om it monumint op te knappen dat eartiids ta eare fan de woeste syltocht tocht oprjochte wie.
Troch de jierren hinne wie der fan dat monumint mar in bytsje oer bleaun en dus is it ta oan in opknapbeurt. De renovaasje-aksje fan de Friezen hat ek op Bonêre in soad belangstelling lutsen. Sa sette de lokale krante in grutte foto op 'e foarpagina. It doel is dat de ploech nije wike wêr nei Fryslân komt.


description: Boeren, grûneigeners en natuerbehearders komme mei in alternatyf plan om dochs de Ekologyske Haadstruktuer oan te lizzen.

title: Natuerbehearders en boeren komme mei alternatyf natuerplan

maintext:
De Ekologyske Haadstruktuer is in netwurk fan mei-inoar gearhingjende natuergebieten fan nasjonale en ynternasjonale wearde. It is tige wichtich foar de ûntwikkeling fan natuer yn ús provinsje.
Natuerbehearders, boerenorganisaasje LTO-Noord en oare grûneigeners wolle dizze put no wol oernimme fan de provinsje. Sy tinke in hiel ein te kommen mei de 79 miljoen euro dy't de provinsje hjirfoar noch yn kas hat. De kommende seis moannen wurde brûkt om út te rekkenjen oft it ek echt út kin.
It plan slút oan op de winsk mear natuerynklusyf te buorkjen. Deputearre Johannes Kramer is posityf oer dizze ûntwikkeling.


title: OM easket 4 jier sel tsjin Fryske cyberkrimineel

maintext:
De ICT-expert hie yn maaie op de earste sittingsdei syn cybercrime al tajûn. Hy boude ûnder oare út Ljouwert wei webwinkels foar bedriuwen. Dêryn ferburch er in skript, wêrmei't er sûnt 2012 ynloggegevens fan klanten achterhelje koe. Sa koe er yn tûzenen mailboxen komme. De man ferdjippe him oerenlang yn de libbens fan de dupearren. Troch him foar te dwaan as syn slachtoffers, koe er harren freonen en famylje oplichte, ûnder oare fia Facebook.
De heechbejeftige man waard yn 2016 oanholden. Doe wie er op syn laptop mei sawat 1000 accounts tagelyk dwaande. Neffens it Iepenbier Ministearje giet it om in unike cybercrimesaak yn Nederlân, wêrby't de fertochte "raffinearre en sûnder skamte" te wurk gie. It OM tinkt dat er der 143.000 euro riker op wurden wie.
De rjochtbank docht op 18 juny útspraak.


description: LDODK wie yn de finale fierstente sterk foar Nic. út Grins. Havic B1 wûn yn in Fryske finale mei dúdlike sifers fan Drachten B1.

title: Kuorballers LDODK winne noardlike beker, Havic wint by aspiranten


description: De spiler hat yn 2007 syn eks-freondinne Tessa Klaver fan Donkerbroek om it libben brocht.

title: VV Aengwirden nimt ôfskied fan foar moard feroardiele spiler

maintext:
Fuotbalklup VV Aengwirden út Tsjalbert hat nei oerlis besletten ôfskied te nimmen fan in foar moard feroardiele spiler. De spiler hat yn 2007 syn eks-freondinne Tessa Klaver fan Donkerbroek om it libben brocht en dêrfoar in finzenisstraf útsitten. VV Aengwirden soe yn de neikompetysje útkomme tsjin VV Stânfries út Appelskea. Meardere spilers fan VV Stânfries koene Tessa Klaver lykwols, en woene dêrom net tsjin de feroardiele man fuotbalje. Beide klups hiene hjir begryp foar. VV Stânfries degradearre hjirtroch. VV Aengwirden promovearre.
Nei oerlis mei de spiler, hat VV Aengwirden no dochs noch besletten dat it better is om fuortendaliks útelkoar te gean.


description: Omrop Fryslân-meiwurker Oane Hoekstra is ien fan de figuranten en wie by de sneakpreview fan de film. Hy makke der in vlog oer en in resinsje.

title: VLOG: Sneakpreview Redbad de film

maintext:
Sa moai as de bylden fan it lânskip en de setting binne, sa wikseljend en net altyd oerweldigjend is it aktearnivo, faak fanwegen it ûntbrekken fan tekst foar in goede dialooch. Dochs kinne de akteurs dermei út de fuotten en makket it fisueel geweld op foar it akteartekoart.
De haadrolspilers komme goed út de ferve, mei in prachtrol foar Jonathan Banks (Pepijn) en Tibo Vandenborre (Karel Martel), inketswart. Gijs Naber as de Fryske kening Redbad wit te oertsjûgjen en kin de film drage as haadrolspiler. De film hat syn pros en cons, mar is wier it besjen wurdich op it grutte filmskerm."


description: Fan dekaan fan de Kampus Fryslân wurdt Jouke de Vries daliks de baas fan de Ryksuniversiteit Grins. De sollisitaasjekommisje keas unanym foar him.

title: Jouke de Vries wurdt de baas fan de Ryksuniversiteit Grins

maintext:
Jouke de Vries wurdt mei yngong fan 1 oktober foarsitter fan it kolleezje fan bestjoer fan de Rijksuniversiteit Groningen (RUG). De beneaming is foar fjouwer jier. De Vries folget Sibrand Poppema op. De Vries is no dekaan fan de Kampus Fryslân yn Ljouwert, ûnderdiel fan de RUG.
Neffens foarsitter Tjibbe Joustra fan de ried fan tafersjoch is De Vries de juste persoan om de RUG de kommende jierren te lieden. De nije foarsitter seit dat hy it as in eare sjocht om de universiteit te lieden. Op de fakatuere fan 27 maart kamen tsientallen reaksjes binne. It oantal kandidaten waard nei in earste seleksje werombrocht nei acht. De sollisitaasjekommisje keas úteinlik unanym foar De Vries.


description: Op de iepen riedskommisjegearkomste fan de gemeente Smellingerlân wiene mar twa ynsprekkers.

title: Net folle belangstelling foar ynrinjûn oer debâkle De Lawei

maintext:
Ien fan harren fynt dat de ried mear mei de boargers prate moat, om werhelling yn de takomst foar te kommen. De ynsprekker neamde it rapport broddelwurk.
Vice-foarsitter fan de ûndersykskommisje Karin van der Velde tinkt dat Smellingerlân goed fierder kin mei de oanbefellings yn it rapport. Ien fan de oanbefellings oan it kolleezje fan b. en w. en de amtenarij is, om folle tichter op de saak te sitten by nije projekten yn de takomst.


description: De komst fan in nije farwei nei Drachten troch de Hege Warren by De Feanhoop en de Burd by Grou komt wer in lytse stap tichterby.

title: Nije farwei fan en nei Drachten stap tichterby

maintext: Der liket mear ûndersyk oan te kommen nei de oanlis fan in nije farwei fan en nei Drachten, troch de Hege Warren by De Feanhoop en de Burd by Grou. In mearderheid fan ûnder oaren kolleezjepartijen SP en VVD plus opposysjepartijen lykas de PvdA, ChristenUnie en D66, lizze har der noch net by del dat de oanlis fan de farwei eins net út kin. Sy folgje dêrmei it foarstel fan deputearre steaten.


description: Janneke Spoelstra giet nei in grut poezijfestival yn Brussel. It is foar it earst dat dêr in Fryske dichter by is.

title: Dichteres Janneke Spoelstra nei grut poëzijfestival yn Brussel

maintext:
Janneke Spoelstra draacht op 26 septimber foar út eigen wurk. Op dy dei is it de Europeeske Dei fan de Talen en dan binne der 24 ferskate Europeeske talen te hearren op it festival. De Brusselske organisaasje woe hiel graach in Fryske dichter meidwaan litte no't Ljouwert kulturele haadstêd fan Europa is.
Janneke Spoelstra debutearre yn 2004 mei de bondel Goeie is it wachtwurd. Yn 2011 kaam har twadde dichtbondel út: Langst fan 'e dagen. Yn 2008 ferskynde har ferhalebondel In Jikselibben. Se treedt rûnom yn Fryslân op, en ek yn Malta en yn Ierlân. De bedoeling is dat har tredde dichtbondel yn febrewaris 2019 útkomt, as se Dichter fan 'e Moanne is. Fersen fan Spoelstra binne oersetten yn it Iersk, Ingelsk, Malteesk, Portugeesk en Spaansk.


description: Hiele hege wynturbinen jouwe sûnensklachten foar omwenners. Dat sizze tsjinstanners fan it wynpark Nij Hiddum Hou, dat by de kop fan de Ofslútdyk komme moa

title: ''Hege wynturbines Nij Hiddum Hou smite sûnensklachten op''

maintext:
Leechfrekwint- en ynfralûd fan wynturbinen fan mear as 200 meter heech kin klachten feroarsaakje as min sliepe, dûzelich wêze en lêst fan it hert. Undersyk út Sweden, Denemarken en Dútslân soe dat útwiisd ha, skriuwt ûnder mear aksjegroep Hou Friesland Mooi. Dy groep fynt dat de provinsje dêr te min rekken mei hâlden hat yn de Miljeu Effektrapportaazje (MER) en wol útstel fan de proseduere.
Ferljochting
Oare ynsprekkers wize ek op de ferljochting dy't de wynturbinen by donker jouwe. Ek ha se soargen oer it slachskaad dat de wjukken fan de mûnen feroarsaakje.
De provinsje hat al sein mei de inisjatyfnimmers fan it wynpark in monitoringsprogramma opsette te wollen, sadat mooglike oerlêst fuort mjitten wurde kin. In ûnôfhinklik orgaan as bygelyks de GGD soe dat dwaan kinne.
Twadde jûn harksite
Takom wike moandei (11 juny) is de twadde jûn fan de harksit. Dan sprekke hast tritich minsken yn. Deputearre Klaas Kielstra is dan ek oanwêzich om fragen te beäntwurdzjen. Provinsjale steaten sille dan op woansdei 27 juny in definityf beslút nimme oer wynpark Nij Hiddum Hou.


description: It partoer fan Enno Kingma wûn yn de finale mei 5-3 en 6-2 fan Gert-Anne van der Bos, Taeke Triemstra en Tjisse Steenstra.

title: Kingma, Hiemstra en Wassenaar winne yn Sint-Jabik

maintext:
Rûte nei de finale
Kingma, Hiemstra en Wassenaar hienen it yn de earste omloop dreech mei Bauke Triemstra, Dylan Drent en Hendrik Kootstra. Mei alles oan 'e hang gie de winst dochs nei Kingma-en-dy. Yn de twadde omloop rûn it better: 5-0 en 6-2 tsjin Auke Boomsma, Marten Feenstra en Lars Pieter van Straten. Yn de heale finale wûnen se dêrnei fan it trio Peter van Zuiden, Allard Hoekstra en Thomas van Zuiden.
Yn de finale gienen de earste trije earsten om en om, oant it 2-1 stie foar Kingma-en-dy. Dy sloegen dêrnei op 6-6 in gatsje nei 3-1. It trio Van der Bos kaam noch wol werom ta 3-2, mar dêrnei wie it ferskil noait minder as twa earsten. Op 5-3 en 6-2 stelde Wassenaar de oerwinning fan syn partoer feilich troch de bal foar de keats te kearen.
Hans Wassenaar waard yn Sint-Jabik útroppen ta kening.


description: De fuotballers fan Drachtster Boys binne der nei it ferlies tsjin Sportlust '46 net yn slagge promoasje ôf te twingen nei de haadklasse.

title: Fuotballers Drachtster Boys net nei de haadklasse


description: De gemeentlike weryndieling hat ek gefolgen foar de gearstalling fan de kommisje dy't meipraat oer de fleanbasis by Ljouwert.

title: "Besetting kommisje fleanbasis moat oars om gemeentlike weryndieling"

maintext:
De gemeentlike weryndieling yn Fryslân hat ek gefolgen foar de Commissie Overleg en Voorlichting Milieu fan de fleanbasis by Ljouwert. Eltse gemeente dy't binnen it fleangebiet fan de basis falt, is mei twa minsken yn de kommisje fertsjintwurdige. Mar no't it oantal gemeenten werom gien is fan tsien nei fiif, komt it lykwicht yn de fertsjintwurdiging fan ynwenners yn de kommisje faai te stean.
Nettsjinsteande dat de fertsjintwurdigers fan Definsje en de fleanbasis der op tsjin binne, wol in mearderheid fan de kommisje no dat de gruttere gemeenten ek mear fertsjintwurdigers ôffeardigje meie. Dêrfoar moat de Luchtvaartwet oanpast wurde. De kommisje hat steatssekretaris De Vries no in brief stjoerd mei it fersyk de wet oan te passen.


title: Echtpear bedarret by Sumar mei de auto yn it wetter

maintext:
Op de krusing fan de Lânsbuorren mei de Houwinksreed yn Sumar is sneontemiddei in echtpear mei har auto yn it wetter bedarre. Hoe't dat barre koe is noch net bekend. Ut foarsoarch waard in dûkteam fan de brânwacht oproppen om har út de auto te heljen, mar dat hoegde úteinlik net yn aksje te kommen. In ambulânse hat it echtpear ûndersocht, mar se blieken net ferwûne te wêzen.
De auto is troch in bergingsbedriuw út it wetter helle. Fanwegen de helpferliening waard in part fan de krusing ôfset.


description: De man waard yn de Nepaleeske haadstêd Kathmandu op de died trappearre mei in 15-jierrige jonge op syn keamer.

title: Fries yn Nepal oanholden foar bernesekstoerisme

maintext:
In 66-jierrige man út Fryslân is yn de Nepaleeske haadstêd Kathmandu oanholden omdat hy fertocht wurdt fan bernesekstoerisme. De man waard op de died trappearre mei in 15-jierrige jonge op syn keamer yn in 'guest house'.
In plysjeteam hat yn Fryslân in hûs trochsocht en apparatuer meinommen. Der wurdt ûndersocht oft hy mear slachtoffers makke hat en oft er pornografysk materiaal ferspraat hat.
De oanhâlding wurdt meld troch it Iepenbier Ministearje en Terre des Hommes. Neffens Terre des Hommes wurdt it slachtoffer al misbrûkt sûnt syn alfde. De fertochte soe in goeie freon fan de famylje fan it slachtoffer wêze, sa stipet er de famylje mei jild foar de oplieding fan de bern.
Neffens Terre des Hommes reizge de Fries de ôfrûne jierren faker nei Nepal. Yn jannewaris 2017 kaam er op de radar fan de organisaasje, doe't er spot waard mei in 13-jierrige jonge. Dêrnei waard de man faker sjoen mei ferskate mearderjierrige jonges.


description: It Sinteklaasfeest smyt no ûnbewust ferkearde assosjaasjes op, dêr't benammen kleurde bern de gefolgen fan fiele.

title: Diskriminaasjemeldpunt Tûmba wol feroarings yn Sinteklaasfeest

maintext: By diskriminaasjemeldpunt Tûmba yn Ljouwert binne se net bliid mei hoe't it Sinteklaasfeest op dit stuit fierd wurdt. Neffens Tûmba-direkteur Mirka Antolovic wurdt it feest noch brocht as in wite baas mei swarte jonges dy't helpe en in bytsje ûnnoazel binne. Dat soarget foar in ûnbewuste assosjaasje, dêr't benammen kleurde bern de gefolgen fan fiele.


description: Nei it dramatyske briedseizoen fan ferline jier, giet it wer better mei de leppelbekkestân op Skiermûntseach.

title: It giet wer better mei de leppelbekken op Skiermûntseach

maintext:
Piken ringe
''We vangen alleen de kuikens die al rennen. De rest is nog te klein om te kunnen ringen'', seit De Goeij. Se is dizze wike in soad te finen by de kwelder yn de omjouwing fan de Kobbedunen. Se bestudearret de nêsten en soarget dat de piken ringe wurde.
In jier ferlyn luts de Wurkgroep Leppelbekken oan 'e bel. It briedseizoen ferrûn net goed op it eilân. Dat hie te krijen mei it minne waard en te min fretten foar de fûgels. De garnalestân wie tige leech.


description: De minister hat jild frijmakke foar it opknappen. Mei elkoar giet it om goed trije miljoen euro.

title: Trije Fryske mûnen krije jild foar restauraasje

maintext:
Ek trije Fryske mûnen diele mei yn de ekstra sinten dy't minister Van Engelshoven begjin dizze moanne beskikber steld hat foar it opknappen fan mûnen. Mei-elkoar giet it om in bedrach fan goed trije miljoen euro.
Dêrfan giet 112.000 euro nei de Miedenmolen by Holwert. Foar De Hond yn Peazens is goed 122.000 beskikber. Fierder is der ek in bedrach fan goed 87.000 euro foar mûne De Phenix yn Nes op It Amelân.
Betingst is wol dat de eigeners noch dit jier mei de restauraasje fan har mûne begjinne. Fierder hat de minister bepaald dat der wol in dúdlike boukundige needsaak wêze moast om te begjinnen mei in restauraasje.


description: De plysje hat yn Ljouwert in fertochte oppakt dy't mei in mes drige.

title: Fertochte oanholden foar bedriging mei mes

maintext:
De plysje hat tiisdeitejûn tsjin 19.00 oere in 31-jierrige fertochte oppakt dy't mei in mes drige. Dat wie yn de Robinsonstrjitte yn de stêd. De plysje waard warskôge dat de fertochte dêr mei in mes omrûn.
Oan de hân fan it sinjalemint koe de plysje de fertochte eefkes letter oanhâlde oan de Wurdumerdyk. Omdat de fertochte yn 'e war wie, skeakele de plysje de helpferliening yn. It mes is yn beslach naam.


description: Op de N31 by De Pein binne sneontemiddei in auto en in frachtwein mei-inoar yn botsing kaam. By it ûngelok soe de bestjoerder fan de auto ferwûne rekke wêz

title: Auto en frachtwein botse op de N31 by De Pein

maintext:
Op de N31 by De Pein binne sneontemiddei in auto en in frachtwein mei-inoar yn botsing kaam. Nei alle gedachten botste de auto tsjin de frachtwein oan. By it ûngelok soe de bestjoerder fan de auto ferwûne rekke wêze.
Meiwurkers fan de plysje en de ambulânse wienen oanwêzich om earste help te ferlienen. Ferkear moast fanwegen it ûngelok rekken hâlde mei fertraging.


description: In keunstmjittich fûgeleilân yn de foarm fan in pompeblêd. En dat ek noch deun njonken de A32? En no de fûgels noch...

title: Keunstnêst foar greidefûgels yn de foarm fan pompeblêd

maintext: De Fûgelwacht Aldeholtpea wol in keunstmjittich nêst op it wetter oanlizze foar fûgels. Dêrfoar wolle se in pompeblêd meitsje yn in fiver njonken de A32 by Wolvegea, op it terrein fan It Fryske Gea. Yn Seelân is soks al in grut sukses.


description: It oantal útkearingen falt benammen leger út troch seizoenswurk. Wol is de delgong folle grutter as yn maaie ferline jier.

title: Flinke delgong yn oantal WW-útkearingen yn Fryslân

maintext:
It tal Friezen mei in WW-útkearing is yn maaie flink minder wurden. Hast 1.000 minsken hoegden gjin útkearing mear, dat is in delgong fan sân prosint. Ein maaie telde Fryslân noch 12.326 minsken mei in WW-útkearing. Yn maaie 2017 lei dat oantal goed 25 prosint heger. De delgong komt benammen troch seizoenswurk yn bygelyks de lânbou, bou en hoareka.
De delgong yn Fryslân is de ien nei grutste yn Nederlân, yn Drinte wie de delgong mei goed acht prosint noch krekt wat grutter. Gemiddeld gie it tal WW-útkearingen yn Nederlân mei goed fjouwer prosint nei ûnderen.


description: PrEP is in medisyn om foar te kommen datst hiv oprinst. De GGD wol op in ynformaasjejûn útlizze hoe't it wurket.

title: GGD hâldt ynformaasjejûn oer medisyn tsjin hiv

maintext:
De GGD sil earst fertelle wat de stân fan saken is fan PrEP yn Noard-Nederlân en dêrnei hoe't it wurket as medisyn tsjin hiv. Dêrnei komme der ferhalen út de praktyk en krije minsken de gelegenheid om fragen te stellen.
Letter yn 'e wike is ek yn Grins in selde soarte fan ynformaasjejûn.


description: De rjochter fynt bewiisd dat de Grinzer oan de hânrem luts, wêrtroch't it ûngelok ûntstie. Dêrby rekke in oare ynsittende swierferwûne.

title: In jier selstraf foar feroarsaakjen ûngelok wêrby't VV Waskemar-spiler om it libben kaam

maintext: In 47-jierrige Grinzer hat in jier finzenisstraf krigen foar it feroarsaakjen fan it ûngelok dêr't VV Waskemar-spiler Daniël Postema by om it libben kaam en in oare ynsittende swierferwûne rekke. It ûngelok barde doe't de Grinzer oan de hânrem lûts fan it buske dêr't er mei de oaren ynsiet, it buske fleach dêrtroch oer de kop. De Grinzer mei ek trije jier net ride fan de rjochter. De eask wie fjouwer jier finzenisstraf en trije jier rydûntsizzing.


description: Op 'e Boerestreek by Koartehimmen binne tiisdeitejûn twa auto's mei-inoar yn botsing kaam. By it ûngelok soe in frou ferwûne rekke wêze.

title: Frou ferwûne nei botsing by Koartehimmen


description: De foarstelling is oan it iepen wetter, wêrtroch't it ekstra gefaarlik wurde kin.

title: Teäterfoarstelling Zout West ôfsein fanwegen hurde wyn

maintext:
Teätergroep Sult fertrout derop dat de foarstellingen fan Zout West freed yn Heech en sneon yn Balk wol trochgean kinne, al wurdt der foar de kommende dagen wer frij koel waar ferwachte.
Folksferhaal
Zout West giet oer de skiednis fan de Súdwesthoeke en de ynfloed fan it wetter. It is in humoristyske bewurking fan twa Fryske folksferhalen. It iepenloftspul is op 11 ferskillende plakken oan it wetter: By Starum/Warns, Koudum, Wâldsein, Heech, Balk, Aldegea/Blauhús, Boalsert, Warkum, Toppenhuzen en Snits.
It lêste nijs oer de foarstellings stiet op www.teatergroepsult.nl.


description: De nije Hearrenfean-spits makke woansdei syn debút. Is hy yn potinsje in topspits lykas Klaas-Jan Huntelaar en Ruud van Nistelrooij?

title: Is Sam Lammers yn potinsje like goed as Ruud van Nistelrooij?

maintext: Hy is de nije spits fan SC Hearrenfean en makke ôfrûne woansdei yn de earste oefenwedstriid fan de Feansters syn debút: Sam Lammers. Hy skoarde ek fuort, twa kear, doe't er mei 10-1 wûn waard fan Regioteam Súdwest-Fryslân. Dus gloaret der hoop in de herten fan de feanfan... Is der wer in nije topspits telâne kaam yn It Fryske Haachje?


description: In part fan de ynsprekkers oer wynpark Nij Hiddum-Houw rûn moandei op de harksit oer dit wynpark lulk fuort ûnder it ferhaal fan deputearre Klaas Kielstra.

title: Omwenners ferlitte harksit lulk ûnder ferhaal deputearre Kielstra

maintext:
In tredde part fan de oanwêzigen is moandeitejûn op de twadde harksit oer wynpark Nij Hiddum-Houw lulk fuortrûn ûnder it ferhaal fan deputearre Klaas Kielstra. De deputearre wol dat Provinsjale Steaten ein dizze moanne gewoan in beslút nimme oer it wynpark fan 42 megawatt. De lulke ynsprekkers krigen it gefoel dat se foar neat ynsprutsen hiene. Guon fan harren rûnen mei triennen yn de eagen de seal út. Deputearre Kielstra sei achterôf dat it it him wol 'rekke hie' dat safolle minsken fuortrûnen ûnder syn ferhaal. "It jout mar wer oan hoe emosjoneel dit ferhaal foar harren is." Mar de deputearre kin net oars foar syn gefoel; hy jout útfiering oan earder makke ôfspraken. "Boppedat hawwe we de megawatts fan Nij Hiddum-Houw nedich om te foldwaan oan de ôfspraken mei it Ryk. As Nij Hiddum-Houw net trochgiet, moat der op in oar plak in oar wynpark komme. Of it Ryk leit ús plannen op, dat kin ek."
De argewaasje by de oanwêzigen rûn stadichoan op ûnder it ferhaal fan Kielstra. De deputearre oardiele posityf oer it wurk fan de omjouwingsadvysried foar Nij Hiddum-Houw, wylst in soad fan de oanwêzigen krekt hiel kritysk binne oer it wurk fan dizze OAR, dêr't se har net troch fertsjintwurdige fiele. By it ferhaal fan de deputearre dat der gjin oanlieding is om te tinken dat in wynpark sûnensrisiko's mei him meibringt, wie by guon oanwêzigen it geduld oer. Sy hiene krekt wiidweidich ynsprutsen oer sûnensrisiko's en fielden har net serieus nommen troch de deputearre. Kielstra berôp him by syn ferhaal op stúdzjes fan de RIVM en útspraken fan de Ried fan Steat, wylst de krityske ynsprekkers har beroppe op stúdzjes út Denemarken. "Wy hawwe hjir te meitsjen mei Nederlânske wetjouwing. Ik gean ôf op de Ried fan Steat en de RIVM." Under begelieding fan in pear befeiligers koe Kielstra probleemleas it provinsjehûs ferlitte. De diskusje ûnder ynsprekkers en steateleden gie doe noch even troch op de stoepe fan it provinsjehûs.


description: Thomas Bakker groeide op op Skylge, spile yn de jeugd fan SC Hearrenfean en by HHC, mar no yn Japan. Net op it heechste nivo, mar wol yn it oranje.

title: Fryske fuotballer by Japanske Cruijff-klup

maintext: Thomas Bakker is in fuotballer yn Japan. Miskien net sa bekend? Dat kloppet wol, want hy spilet op it fjirde nivo yn Japan. By de klup Veertien Mie. Sjoch hjir nei syn ferhaal.


description: It keunststof fan NS-treinen wurdt by Dokkum brûkt as brêgedek oer de Strobosser Trekfeart.

title: Trein brûkt as brêgedek by Dokkum

maintext: De Dinzerbrêge oer de Strobosser Trekfeart by Dokkum krijt in bysûnder brêgedek. Dat bestiet út losse planken fan keunststof út treinstellen fan de NS. It dek wurdt kommende woansdei pleatst.


description: De Verenigde Podiumkunstenfestivals presintearje tiisdei in pamflet 'Festivals, geen ontkomen meer aan'.

title: Festivals komme mei pamflet

maintext: By de Verenigde Podiumkunstenfestivals binne ûnder oare it Oerol Festival op Skylge, Into the Great Wide Open op Flylân en it Oranjewoud Festival oansletten. De festivals tinke dat it pamflet in wichtige oanfolling is op de lanlike diskusje oer de takomst fan it kulturele bestel. It pamflet is oanbean oan minister Ingrid van Engelshoven en oan de Ried foar Kultuer.


description: De provinsje hat de boete jûn fanwege de ynset fan in diselbus op Skylge mei de Peaskedagen. It giet om in bedrach fan 10.000 euro.

title: Boete foar ynset diselbus Arriva op Skylge

maintext:
Ferfierder Arriva hat fan de provinsje in boete krigen foar de ynset fan in diselbus op Skylge mei de Peaskedagen. It giet om in bedrach fan 10.000 euro.
Op it eilân binne inkeld elektryske bussen tastien, mar fanwegen de steuringen mei dy elektryske bussen sette Arriva ynsidinteel diselbussen yn.
Neffens de provinsje hie de ferfierder tasein dat dit nei 1 april fan dit jier net mear barre soe. Mei de Peaskedagen ried der nettsjinsteande dy ôfspraken dochs in diselbus oer it eilân.


description: It Eachfûns ropt tongersdei op om foar ien dei blyn te wêzen. It doel is jild sammelje foar ûndersyk nei eachsykten én mear begryp foar blinen.

title: Blyn foar ien dei

maintext: Blyn wêze. Ast normaal sjochst, dan kinst dy der net in soad by foarstelle hoe't it is om dei yn dei út sa te libjen. Mar tongersdei is it 21 juny: dat is de dei dat it Eachfûns elkenien opropt om 'foar in dei blyn te wêzen'. It doel dêrfan is safolle mooglik jild ynsammelje foar ûndersyk nei eachsykten. Mar ek om minsken in lyts stikje fan it blyn wêzen begripe te litten. Us ferslachjouwer Bauke Deelstra gie tongersdeitemoarn op paad mei Hilda Snip, dy't blyn is.


description: Oer it algemien hawwe saken in groei fan 20 oant 30 persint kwa besyk en kwa omset, docht bliken út ûndersyk fan Merk Fryslân.

title: Fryske ûndernimmers hawwe profyt fan Kulturele Haadstêd-drokte

maintext: "Wy ha in stik as 50 bedriuwen yn Fryslân belle", seit Martin Cnossen, direkteur fan Merk Fryslân. "Eins steane se allegear wol op syn minst 10 persint yn de plus en guon ha it sels oer 35 persint. Gemiddeld sit de groei tusken de 20 en 30 persint." En dan sitte der sels hege útsjitters by, seit Cnossen: "Der binne winkels by dy't in groei fan 150 persint sjogge. Dat binne fral winkels dy't foar toeristen ek nijsgjirrich binne. Mar my giet it net om dy útsjitters, ik bin blied dat it oer de hiele liny goed giet."


description: Lange tiid liet mar ien jong him yn it nêst sjen, no is ek in twadde sjoen.

title: Net ien, mar twa jonge see-earnen yn De Alde Feanen

maintext:
No is it noch de fraach oft it in mantsje of wyfke is. De ûndersikers tinke dat earste, mar der is mear ûndersyk nedich om dat echt fêststelle te kinnen. It jong moat dêrfoar ûnder oare woegen wurde.
De jonge see-earnen yn De Alde Feanen binne begjin maaie út it aai kaam.


description: Der is in oplossing foar de problemen rûnom de bou fan it nije Cambuurstadion yn Ljouwert. De partijen hawwe oerienstemming berikt

title: Oerienstemming tusken partijen oer Cambuurstadion

maintext:
Friesland College, ien fan de partners yn it projekt, hie in deadline fan 1 july ôfjûn. As de skoalle foar dizze datum gjin dúdlikheid krige oer it stadion dan soene se harren weromlûke út it projekt. Neffens wurdfierder Piet Adema fan WTC-Beheer hoecht dat no perfoarst net. Neffens him is it nije stadion in grutte kâns foar it Friesland College.
Alternatyf plan
De partijen hawwe yn de ôfrûne wike mei-inoar praat oer in alternatyf plan. Yn de kearn giet it derom dat it WTC in stikje grûn ynleverje sil, wêrnei't se in hal derfoar weromkrije. No is de gemeente oan set, sa stelt Adema: "Wy binne heel tichtby, wat ús oanbelanget moat de saak foar de boufak rûn wêze."


description: Der sil dit jier dochs gjin Belgysk partoer meidwaan oan de PC yn Frjentsjer. Fanwegen de drokke Belgyske keatsaginda is dat net mooglik.

title: Dochs gjin Belgysk partoer op de PC yn Frjentsjer

maintext:
Der sil dit jier dochs gjin Belgysk partoer meidwaan oan de PC yn Frjentsjer. De Belgen wiene útnûge, om't der dit jier fanwegen Kulturele Haadstêd om de PC hinne ek in ynternasjonale keatswike organisearre wurdt yn Frjentsjer.
Om talitten te wurden ta de keats-off foar de PC moast it Belgyske partoer earst noch wol spylje yn in wedstriid fan de KNKB. Fanwegen de drokke Belgyske keatsaginda is dat net mooglik, Nei goed oerlis hawwe de Belgen besletten om ôf te sjen fan dielname.


description: De plysje warskôget it skipfeartferkear om rekken te hâlden mei it skûtsje. Der sil besocht wurde sa gau as mooglik te bergjen.

title: Sonken skûtsje leit noch op de boaiem fan it Hegemer Mar

maintext: It IFKS skûtsje Hoop op Zegen, dat sneon omsloech by de Slach om Heech, leit noch hieltyd op de boaium fan it Hegemer Mar. It leit op dit stuit yn it snelfaargebiet. It skûtsje is by deiljocht ridlik goed te sjen, om't de mêst fier boppe it wetter út stekt. Dochs is it plak markearre mei read-wite linten. Der sil besocht wurde it skûtsje sa fluch as mooglik te bergjen.


description: De betinking wurdt dien mei in symboalyske bôge fan wetter.

title: Fryske brânwachten betinke omkommen kollega's

maintext:
Om ien oere sneontemiddei hawwe de korpsen de flagge healstok dien en hawwe se it 'eareteken fan wetter' jûn. Dat is in earebôge dy't foarme wurdt troch twa brânwachtspuiten wêrfan't de strielen inoar op 10 meter hichte krúskje.
De betinking fan de brânwachtminsken dy't by it útoefenjen fan har wurk om it libben kommen binne, bart eltse tredde sneon yn juny. By it monumint yn Schaarsbergen is de lanlike betinking fan de brânwacht. De earste betinking wie yn 2012 by it Nasjonaal Brânwachtmonumint yn Arnhem.


description: Twa slimme ûngelokken tiisdei yn Fryslân. Dêrby binne in jonge en in famke swierferwûne rekke.

title: Twa bern ferwûne by slimme ûngelokken yn Fryslân

maintext:
Beide bern binne oanriden troch in auto. Yn beide gefallen is de traumahelikopter oproppen. It famke, dat op de dyk tusken Skuzum en Makkum oanriden waard, is mei de helikopter nei in sikehûs yn Amsterdam brocht.
It jonkje waard by it doarpshûs yn syn wenplak oanriden. Hy is mei de ambulânse nei it sikehûs brocht.
De plysje docht yn beide gefallen ûndersyk nei hoe't de ûngelokken barre koene.


description: De film Rêdbâd hie ek yn it Frysk wêze moatten. Dat dat net dien is, is in miste kâns. Dat seit Willem Schoorstra dy't it boek Rêdbâd skreaun hat.

title: Skriuwer boek oer Redbad kritysk oer film Rêdbâd

maintext:
Skriuwer Willem Schoorstra is kritysk oer de nije film Rêdbâd, dy't freed yn Amsterdam yn premjêre gien is. Neffens him binne de filmmmakkers ûnterjochte ôfwykt fan de histoaryske feiten oer de legindaryske Fryske kening Redbad, wylst just de histoarje nijssgjirrich genôch is om in moaie film te meitsjen.
Dat de film yn it Ingelsk en Nederlânsk opnaam is en net yn it Frysk, neamt Schoorstra in miste kâns. Hy hat yn it foar mei filmmakker Klaas de Jong kontakt socht, mar dy hat neffens Schoorstra oanjûn net in klear histoarysk ferhaal meitsje te wollen. Schoorstra hat jierrenlyn in boek oer Redbad skreaun, dat wol op histoaryske feiten basearre is.


description: Kollumnist Ferdinand de Jong hat nachtlike gasten dy't him út de sliep hâlde.

title: Kollum: "Fiif foar tolven"

maintext: "Jo hawwe fan dy gasten dêr't jo net om frege hawwe. Se komme samar jo hiem op en beskôgje jo hûs as dat fan harren. Jo kinne der ek net folle oan dwaan, se komme as se der nocht oan hawwe. Fansels kinne jo wat maatregels nimme om harren ynteresse wat te timperjen, mar hielendal in garânsje dat se fuortbliuwe jout dat net. Sa hawwe wy alle jierren op itselde plak in spantsje protters dat besiket de soarte yn stân te hâlden. Dêr hawwe je net it measte lêst fan. Wy hawwe om hûs hinne ek in stik as wat nêstkasten foar sjongfûgels, gewoan omdat it in aardichheid is om te sjen hoe drok oft dy bisten it hawwe mei in fuorjen fan harren neiteam. As zzp'er sjogge jo dat geflean mei in soad werkenning oan as jo even mei in bakje kofje op jo terras sitte.


description: Arends komt krekt werom fan Roland Garros en riedt him no ta op dat oare wichtige toernoai: Wimbledon.

title: Bêste Fryske tennisser Sander Arends makket him klear foar gersseizoen

maintext:
Freed wie Arends te gast yn Fryslân Hjoed mei syn heit Frans en Peter van der Meeren, sportferslachjouwer fan de Ljouwerter Krante.
Wat sit der noch yn foar Arends? Op it stuit stiet er op plak 68 op de wrâldranglist fan dûbeldspilers. Matwé Middelkoop, mei wa't Arends dûbelje sil op it gers, en trainer Gerard van Hellemondt sizze dat er de top-20 helje kin. "Zijn spel aan het net is van wereldniveau", seit Van Hellemondt. En Middelkoop seit dat Arends ferfelend is as tsjinstanner: "Het is een heel moeilijke jongen om tegen te spelen. Ik heb vaak tegen hem gespeeld, ik vond het helemaal niets."
No kinne se it dus mei syn beiden oare duo's dreech meitsje. It gersseizoen foar de tennissers begjint takom moandei. Wimbledon set op 2 july útein.


description: Yn fiif oeren tiid soargje minsken, foarwerpen, masines, bouwurken en foarstellings foar ien lange kettingreaksje. In foarpriuwke.

title: 8ste dag: in mintgriene caravan as dominostientsje

maintext:
It Rjocht
Ek teäter kin in skeakel wêze yn de oerenlange kettingreaksje. "Aksje lûkt altyd reäksje út", fertelt advokaat Wim Anker. "En dat soarget wer foar nije beweging." Anker spilet sels mei yn it stik 'Het Recht' dat opfierd wurdt op in boat oan de Willemskade. It is in foarstelling oer de grinzen fan it eigen rjochter spyljen yn in demokratyske rjochtssteat." In frou giet in ynbrekker mei geweld flink te liif, wannear't dizze by har oan it ynbrekken is. De offisier fan justysje yn it stik fynt dat de frou te fier gien is yn har ferdigening, mar dan komt Anker as advokaat oan it wurd. "Your home is your castle, de frou wurdt yn har private domyn oanfallen en hat it rjocht op ôfwar."


description: De hurdfytser út Snits siet yn de GP Horsens mei yn in kopgroep, mar moast yn de finale ôfheakje.

title: René Hooghiemster fiifde yn Deenske koers

maintext:
Hurdfytser René Hooghiemster is as fiifde einige yn de GP Horsens yn Denemarken. De 31-jierrige Snitser siet mei yn in kopgroep fan fiif, dy't in lytse minút foar de efterfolgers einige.
De oerwinning yn de koers oer 186 kilometer gie nei Herman Dahl út Noarwegen. Hooghiemster einige úteinlik op fyftjin sekonden fan de winner. De oare trije hurdfytsers yn de kopgroep wienen allegear Denen.
De GP Horsens makket diel út fan twa iendeiswedstriden yn Denemarken. In dei earder gie de winst nei Mads Pedersen, dy't snein sânde waard.


description: Yn it nijs komt vlogger Wilke Kolthof hieltyd faker berjochten tsjin oer betize persoanen. Yn in nije vlog sammelet er tips oer hoe't dizze minsken holpen

title: IepenUP vlog: wa is hjir no gek?

maintext: Fjirtjin jonge Fryske vloggers, mei allegear in hiel ferskillende achtergrûn, litte alle sneonen sjen wat sy harren ôffreegje. Alle wiken in nije vlog mei hieltyd in oar tema, mei in ûnderwerp dêr't sy har drok om meitsje. De vlogs binne ûnderdiel fan it LF2018-programma IepenUP.


title: Liesette Bruinsma nei EK paraswimmen yn Dublin

maintext:
Liesette Bruinsma fan Snits sil nei it EK paraswimmen yn it Ierske Dublin. Sy is mei fyftjin oare swimmers selektearre troch de bûnscoach. De 17-jierrige Liesette is hast blyn en swimt yn de swierste klasse. Sy is ien fan de suksesfolste swimsters fan it Nederlânske team.
Nei de Paralympyske Spelen yn Rio de Janeiro twa jier lyn waard se keazen ta Olympyske sporter fan it jier. It EK paraswimmen wurdt hâlden fan 13 oant en mei 19 augustus dit jier.


description: Sietske Poepjes hat it swurd fan Grutte Pier út it Fries Museum helle. Se hâldt minsken oan. En as dy net sizze kinne “Fryslân is in lân fan taal en eleven

title: Kollum: "Boere-oarloch"

maintext:
Wy gnize derom, pakke Sietske dat swurd ôf, en meitsje har boargemaster op in eilân. Se hat har doel mei it Frysk net rêden. Se treft dêr dan Jehannes Kramer as griffier oan. Hy hat sýn doel, mear skriezen, ek net rêden. Sterker, hy lit in oarloch efter. Dat is net de skuld van de Ljouwerter Krante. Dy skriuwt op wat minsken fine. Ja, je moat wol wat in apart stânpunt ha, oars kom je der net yn. Mar it is net sa dat Jantien de Boer, mem fan de lânskipspine, net mear in fûgeltsjeman wat freegje mei as sjoernaliste. Sa fan bliuw yn dyn hokje.
Dat jildt ek foar fûgelûndersiker Egbert van der Velde. Dy soe nea syn eigen miening fertelle meie. Dy mei inkeld wat yn rapporten optekenje, want dy lêze de boeren blykber net. Unsin. Elk hat rjocht op in eigen miening, as je no Trump, Poetin, Wilders of Van der Velde hjitte. De yntolerânsje giet op 't heden fier. De Ljouwerter krige echt in stream reaksjes. Earst in soad lju, lit it my foarsichtich sizze, út it boerefermidden, dy't fûnen dat it ynterview net yn de krante moaten hie. (Wêrom Trump en Wilders wol?). Doe kamen natoerlju yn it gewear, setten Van der Velde op it eareskavot. De Ljouwerter naam dat ek mar op en sei yn it haadartikel dat se net oan de oarloch meidogge, der inkeld omraak oer skriuwe.
Der is gjin útsicht oer hoe't je ea wer frede krije kinne. Boeren ha sûnt de ein fyftiger jierren fan Sicco Mansholt heard dat se produseare moasten. Mansholt gie nei Europa en Nederlân hat nea wer in minister hân dy't him mei lânbou bemuoide. Dus de boeren produsearden troch, hiene sels de koöperaasjes, dy wurken foar Rabo en Albert Heijn. Dat set de molke goedkeaper yn de winkel as wetter. Dus wy ha leard om net mear te beteljen. Dat ferdomme we ek. Al sil we ek molke út Kroäsië sûpe. En alle nije natoerfreonliker djoerdere inisjativen sette we gjin bek op.
De produksje fan de boer hat der de lêste 20 jier foar soarge dat de boaiem hieltyd minder waard. Dat de ynsekten ferdwûnen. En de boer meande faker mei swiere apparatuer. Logysk. Mar de grûn waard aloan minder. Deadlik foar de skries. Dy't wy yn ús ûnnoazele Fryske tradysje ta kening fan de greide makken, yn in jier dat er hast hielendal ferdwûn wie rjochting Sibearië. En de lju dy't o sa graach de skries hâlde woenen, ha noch noait mear dien as de aaien ûnder syn kont weihelje.
De ellinde is dat je mei befolkingsgroepen te krijen ha, mar dat elk deryn yndividueel wurket. De boer dy't Van der Velde beskreau bestiet net. In inkeling. De lytsskalige boer dy't boer en Skriezekritefoarsitter Klaas Oevering beskriuwt, wrottend yn blomryk lân, is dief fan syn eigen beurs. En net elkenien hat dêr noch genôch yn sitten. Der is begryp by boeren foar de sitewaasje, sizze in soad minsken. Dat kin wêze, mar as ik in diskusjejûntsje mei boerefolk doch oer ditsoarte saken, bin der altyd fiif, seis dy't it lûdst roppe dat fleantugen mear CO2 útstjitte as kij, en dan hâlde de saneamde begrypfolle boeren har stil. Underling gjin diskusje.
Dat ha ûndersikers ek net. Dy skriuwe skriemend op wat der bart. De oerheid krijt dy stikken. Mar doart gjin inkele beweging te meitsjen. De tiid giet troch. Krekt as mei de wynmûnen by Hiddum-Houw of it gas yn Dongeradiel: gean no sa gau mooglik ris mei syn allen teset om in goed belied ôf te praten. Polderje om my, mar praat wat ôf. Mar ik bin bang dat der nije wike al gjin inkele fûgel mear harkje sil nei dy sa geef-Fryske-muzikale foarstelling Conference of the Birds. De skries sit yn it Natoermuseum as nostalgyske ferskining."


description: Nei Grou, Frjentsjer en Makkum komme no ek Ljouwert, Wjelsryp en Birgum as winners út de bus yn de earste omrin op it IFK jeu de pelote

title: Ljouwert, Wjelsryp en Bitgum winne yn earste omloop IFK jeu de pelote

maintext:
Yn Easterein waarden moandei wer in tal partijen fan de earste omloop fan it iepen Frysk kampioenskip jeu de pelote spile. Ljouwert wie mei 8-2 folle sterker as it partoer fan Boalsert. Earder op de jûn fersloech Wjelsryp Hartwert mei 8-5. En as lêste wûn it partoer fan Bitgum fan Baard mei 8-3.
Ferline wike pleatsten kamen ek al trije partoeren yn de earste omrin út de bus. Grou, Frjentsjer en Makkum binne troch nei de twadde omloop.


description: De lange ôfstânsswimmer wol de échte Alvestêdetocht yn augustus net yn gefaar bringe troch yn syn trainingstocht fan Amsterdam nei Ljouwert tefolle fan him

title: Maarten van der Weijden slacht De Iselmar oer

maintext:
Mei de boat
De trainingstocht is bedoeld om fan alles te testen yn de tarieding op de echte Alvestêdetocht: it spesjale pak, sliepe op in flot op it wetter, oer slûzen hinne takele wurde en swimme yn Fryslân. Dat soe er allegear op it spul sette troch op de Iselmar tefolle fan him sels te freegjen. Dêrom stekt er no de Iselmar oer yn in boat.
Yn Starum pakt Van der Weijden de tried wer op. Dêr wurdt de swimmer mei in kraan oer de slûs hinne tild, yn in spesjaal dolfinenet.


title: By De Potmarge 490 soarten planten en bisten fûn

maintext: Studinten fan Hogeschool Van Hall Larenstein yn Ljouwert hawwe yn natuergebiet De Potmarge yn de stêd 490 soarten planten en bisten registrearre. Dat barde by it evenemint Bioblitz. Der is ûnder oare in tige seldsume rintuorresoarte ûntdutsen, dy't noch net earder sjoen waard yn de provinsje. Ek hawwe de studinten in soarte fan bloedsûger oantroffen, dy't nei alle gedachten folslein nij is foar Nederlân. Fierder is der in seldsume nachtflintersoarte fûn. Dy is noch mar ien kear earder waarnommen yn Fryslân.


description: Fries om utens Rik Brinks biedt mei syn reisburo reizen oan nei gebieten dêrt je net sa gau oan tinke soene. Sa is Irak in prachtich lân en relatyf feilich

title: Op fakânsje nei Irak? Wêrom net

maintext:
Brinks hat foar syn reisburo in trip nei Irak makke om in virtual reality-filmke te meitsjen oer it lân. Minsken hawwe faak in fierstente negatyf byld fan Irak. Mei in virtual reality-bril kin Rik dat byld feroarje by klanten. Dêrom wie er yn Irak mei in filmbedriuw. Se hiene 360 graden-'rûnom'-filmkes makke yn Irak om minsken te oertsjûgjen fan it lân.
Wat foar froulju miskien noch 'in ding' is, is dat se in holledoek op hawwe moatte.


description: Under de beammen, midden yn it doarp Feankleaster op 'e Brink, binne de muontsen der mar drok mei; hoe moatte sy har rêde mei al dy weesbern en sûnder nonn

title: Iepenloftspul NON-Aktief: in ympresje

maintext:
Masqueradefamylje
Foar Bianca fielt it as oft der in 'masqueradefamylje' ûntstien is yn de fiif jier dat se no bestean. Se fynt it prachtich om mei de bern en jongerein te wurkjen. Ald-spilers hâlde kontakt en wolle ek altyd wer helpe. Yn de rin fan de tiid is der dus wol wat delset en dat hat syn ynfloed op alle spilers.
"Wat ik faak werom hear fan âlden en bern is dat se steviger yn de skuon stean. Dat se bygelyks no mear doare te praten yn it iepenbier." Ien fan de spilers, Noamare Houwer, is it dêr mei iens. Se fielt har hjir hiel bot thús en kin harsels wêze. "Ik bin dramatysker wurden, ik bin iepener en sosjaler, praat mear mei minsken. Dat ha ik hjir echt wol leard."


description: Twa Fryske skroathannelers oppakt om radio-aktyf skroat.

maintext: De plysje kaam de manlju op it spoar nei in melding fan in Fryske skroathanneler. Dy warskôge de autoriteiten nei't deteksjepoartsjes op it bedriuw alarm sloegen omdat in partij skroat mei radio-aktive stoffen foarbykaam. It radio-aktive skroat komt nei alle gedachten út it rom fan sloopt skip. De plysje hat de hiele partij achterhelle. It materiaal kin skealik foar de sûnens wurde as je der langere tiid oan bleatsteld wurde. Fan de fjouwer fertochten is yntusken de man út Oerisel frijlitten, de oare trije sitte noch fêst.


description: De twa fertochten beane sike, jonge hûnen oan op Marktplaats.

title: Selstraffen easke tsjin twa Fryske hûnehannelers

maintext:
De saak kaam oardel jier lyn oan it rôljen, doe't de plysje in ynfal die yn in loads yn Holwert. Dêr waarden mear as tweintich sike hûnen fûn, dy't yn harren eigen smoargens omrûnen. Yn in friezer leine 23 deade hûnen en in stel kninen.
Ferfalsking
De fertochten beane de jonge hûnen te keap oan op Marktplaats. Se hiene se kocht by in hanneler yn Brabân en de ynintingspapieren ferfalske. Justysje ferwyt se net allinne dat se papieren ferfalske ha, mar ek dat se wisten dat se sike hûnen ferkochten.
De dupearre klanten claime tûzenen euro's oan skea. De rjochter docht oer twa wiken útspraak.


description: It Oranjewoudfestival moat gjin Oerol wurde kwa besikeroantallen. It moat lyts en smûk bliuwe, seit artistyk lieder Yoram Ish-Hurwitz.

title: Oranjewoud Festival wol Oerol net achternei

maintext:
It Oranjewoud Festival hat gjin ambysje Oerol achternei te gean. Dat seit Yoram Ish-Hurwitz, artistyk leider fan it festival yn Oranjewâld. Hy is de betinker en oanjeier fan it muzykfestival mei klassike muzyk dat sûnt 2012 bestiet.
Hurwitz fynt dat syn festival lytsskalich bliuwe moat. Gewoanwei duorret it in lang wykein. Ferline jier wie it fiif dagen, en dit jier duorret it tsien dagen fanwege Ljouwert Fryslân Kulturele Haadstêd fan Europa. Mear as hûndert foarstellings binne te beharkjen en besjen. Ofrûne wykein wie it drok. Ek dit wykein wurdt wer in soad folk ferwachte.


description: Harkemase Boys hat it toernoai om de Midsimmercup wûn. Yn de finale waard MKV'29 út Ljouwert mei 4-2 ferslein.

title: Harkemase Boys wint Midsimmercup


description: "Wat in ergernis is, hoech ik jimme net te fertellen. De measte minsken ergerje harren op regelmjittige basis wol ergens oan. Dêr ergerje oaren harren dan

title: Kollum: "Reklame"

maintext:
Yn de iere simmer is dit in weromkommend fenomeen. Hawwe we oan de ein fan it jier te krijen mei muzyklistjes en oersjoggen fan it jier dat sawat efter ús leit, om dizze tiid hinne komme de ergernissen op it aljemint. No, it blykt dat wy ús hjir yn Nederlân allemachtich ergerje kinne. Leafst oan de meast nutteleaze saken, want dan hâlde je praat. Dizze wike wie it ferkear oan bar. De bekende saken kamen foarby. Bumperkleve, te hurd ride, links riden bliuwe op de sneldyk, ride mei drank op of sa stoned as in knyn achter it stjoer krûpe en drompels yn de dyk. Samar wat foarbylden.
No haw ik dêr wol wat myn betinkingen by. Bumperkleve bygelyks. Dat fenomeen docht him foar as de klever wat hurder wol as syn foargonger. Dy soe yn stee fan him daliks te ergerjen ek even neitinke kinne en bygelyks even romte jaan, sadat de oare der foarby kin. Miskien moat de klever wol nedich nei it húske of sit syn frou neist him dy't elk momint befalle moat. Op dat soarte mominten kin ik my yntinke dat je hastich binne. In bytsje jaan en nimme op de dyk yn stee fan fuortendaliks de middelfinger op te stekken en, as trou folger fan de wet, even de remme oan te tikjen. Dat leveret pas echt agresje op.
Persoanlik ergerje ik my oan minsken dy't oeral foar remje. Komt der in tsjinlizzer oan, litte se it gas los, komt der gjin tsjinlizzer mar is der immen yn de tún oan it wurk, litte se ek it gas los. Fljocht der in fûgel op tsien meter hichte oer de dyk, litte se ek it gas los. Tinke se dat der in fûgel op tsien meter hichte oan sit te kommen, litte se út foarsoarch it gas ek los. Giet harren telefoan, litte se ek it gas los, omdat se it appke al even lêze moatte. Fytst der in fytser, bliuwe se achter de fytser hingjen, sels al bliuwt dy stilstean. Itselde jildt foar it wachtsjen achter in bus, as dêr ien yn- of útstapt. Wêr is it deagewoane ynheljen bleaun? Ik sjoch geregeld in 40 kilometer autooke fan Beetstersweach nei Drachten riden. Op dy dyk meie je 60, mar achter dat 40 kilometer-weintsje hinget in sliert auto's wylst der gjin tsjinlizzer yn sicht is. Is der dan in hastige ZZP'er dy't de kolonne folslein legaal ynhellet, kriget hy of sy de folle laach. En dat is net terjochte.
Standert tsien kilometer stadiger ride as tastien is. Dat is ek in ergernis. Je hawwe minsken dy't oeral 50 ride. Yn de beboude kom, op 60 kilometer-diken en op 80 kilometer-diken. Oeral 50 keutelje en dat moard en brân raze as ien om harren hinne komt. Ik begryp dat net. In foarbyld is it stik dyk fan de fjilden fan Drachtster Boys rjochting De Wylgen. Dat is in stikje dêr't je 60 kilometer meie. Guon ride dêr 30, omdat se tinke dat it beboude kom is. As je der dan omhinne ride, flikkerje se mei de ljochten.
Myn rydstyl sil by guon minsken wol ergernis opwekke. Mar sûnt dizze wike kinne jimme my belje, want ik bin net langer anonym yn it ferkear. As je reklame op je buske hawwe, besykje je noch better oan de regels te hâlden, dat fernim ik wol. Mar asjebleaft, as ik ien ynhelje om ien fan de boppesteande redenen, belje dan mar net. Ik haw yn de 30 jier dat ik it rydbewiis haw, nea in ûngemak hân, in oanriding feroarsake en dat wol ik ek graach sa hâlde. O ja, dy reklame is foar de Sutelaksje. Myn telefoannûmer stiet derûnder. Dêr meie jimme my altyd wol oer belje, hear."


description: Se wolle sa sjen litte dat ek boeren hert foar de natuer ha. "Troch te fertellen wat we dogge, hoopje we ús imago te ferbetterjen."

title: Boeren jouwe útlis oer wat plas-dras docht foar greidefûgels

maintext:
Sijtsma hat twa stikken gerslân fochtich hâlden mei ûndjippe wiete stikken: plas-dras. "Dy fochtige boaiem is in ideaal plak om fretten te sykjen foar greidefûgels, omdat se hjir mei de snaffel better bij de wjirms kinne", leit Sijtsma út. Hy kin fol passy fertelle oer de greidefûgels en dat docht er ek graag oan foarbygongers. "No't it boerd hjir stiet, falt it mear op dat dit in bysûnder gebiet is."
Imago ferbetterje
Foarsitter Hans Kroodsma fan Agrarisch Collectief Waadrâne fynt it belangryk om sa sjen te litten dat in soad boeren hert foar de natuer ha. "Faak krije boeren oeral de skuld fan: de achterútgong fan de greidefûgels, de ôfname fan ynsekten, lânskipspine. Troch te fertellen wat we dogge, hoopje we ús imago te ferbetterjen. Mei dik 145 leden wurkje we yn Noard-Fryslân mei oan de beskerming fan boerelânfûgels", seit Kroodsma, dy't sels in buorkerij yn Janum hat. "Wy krije der in ûnkostefergoeding foar, mar ast sjochst watfoar regelwurk der allegear by komt te sjen, dan moast echt in leafhawwer wêze om dit te dwaan. En dat binne wy."
Jonge fûgels in kâns jaan
Je moatte der wol ferstân fan ha om in plas-drasgebiet oan te lizzen. By Sijtsma leit oan wjerskanten fan de plas-dras krûderyk greidefûgelgerslân. Dêr bloeie ferskate soarten gers en krûden, dy't ynsekten oanlûke. Dy ynsekten tsjinje wer as fretten foar de greidefûgelpykjes. De stikken lân krije allinne rûge stâldong en it meanen wurdt útsteld oant nei 15 juny. Dat jout de greidefûgels alle rêst om har aaien te lizzen en har pykjes opgroeie te litten. "Dêr giet it om. Want as de jonge fûgels gjin kâns krije, dan hâldt alles op", seit Sijtsma.


description: Easterlittens, Winsum en Frjentsjer fierder op it IFK Jeu de Pelote.

maintext:
Op it Iepen Frysk kampioenskip Jeu de Pelote op It Plein fan Easterlittens waarden tiisdeitejûn wer trije partijen keatst. Weidum koe it net oprêde tsjin Easterlittens. It waard 8-3 foar de ploech dy't yn it eigen doarp de titel ferdigenje moat. Winsum wûn yn in moaie partij mei 7-4 fan Easterein. Frjentsjer wie mei 7-5 te sterk foar Grou.
Woansdeitejûn opnij trije partijen. Om 19.30 oere Makkum-Wjelsryp, in oere letter Ljouwert-Bitgum en dêrnei Easterlittens-Winsum.


title: Tuinenga, Wijnia en Scheepstra winne yn Berltsum

maintext:
It partuer fan Ilse Tuinenga, Sjanet Wijnia en Manon Scheepstra hat sneintemiddei yn Berltsum de frijeformaasjepartij by de froulju wûn. Se bleaunen it oare sterke partuer fan Nynke Sijbrandij, Wiljo Sijbrandij en Marrit Zeinstra de baas mei 5-5 en 6-4. It wie alwer de tredde seizoensoerwinning foar it partuer fan Tuinenga. Earder waard yn Easterein en yn Winsum al wûn troch de froulju.
De lytse preemje yn Berltsum gie nei Nelie Steenstra, Margriet Bakker en Harmke Siegersma.


description: Oan de Haven yn Lauwerseach is moandeitemiddei brân útbrutsen op in skip dat op de wâl lei. Dat barde by wurksumheden.

title: Brân op skip by werf Lauwerseach

maintext: Op in skip oan de Haven yn Lauwerseach is moandei krekt nei tolven brân útbrutsen. Op it skip dat op de wâl lei, waard mei in brander wurke en dêrby fleach materiaal yn 'e brân.


title: Tuinenga, Wijnia en Broersma winne keatserij yn Ie

maintext:
Keatsters Ilse Tuinenga, Sjanet Wijnia, Annelien Broersma hawwe sneontemiddei yn Ie de haadklassepartij by de froulju wûn. It partuer fan Andrea Kroes, Sigrid de Jong en Manon Scheepstra waard yn in spannende finale mei 5-5 en 6-0 ferslein.
De lytse preemje gie nei Nynke Sijbrandij, Lotte Delgrosso en Kim Dijkstra.


description: Goed 1500 bedriuwen yn it noarden fan Nederlân sille de gefolgen fan de Brexit ûnderfine, waard sein op de gearkomste yn Oranjewâld.

title: Undernimmers litte harren ynformearje oer gefolgen Brexit

maintext:
De Brexit kin foar alderhande bedriuwen fan ynfloed wêze, mar benammen de transportsektor sil aksje ûndernimme moatte om de Brexit goed troch te kommen. Reizen fan frachtweinen bygelyks kinne langer duorje, omdat de dûane wer ynsteld wurdt. Ek sil der mear papierwurk achterwei komme. Mar ek oare bedriuwen moatte harren goed tariede op de Brexit.
Noch net in soad dúdlik
Op de gearkomst fan tiisdei yn hotel Tjaarda waard dúdlik dat der eins noch net in soad dúdlik is. De ûnderhannelings binne noch drok dwaande en de polityk is der noch lang net út. Op de gearkomsten waard benammen warskôge alfêst op ferskate senario's ta te rieden. De hurde Brexit is dêryn de meast fiergeande. Dêrnjonken binne noch ferskate oare mooglikheden.
Doemsenario
Ien fan de ûndernimmers op de gearkomst wie Bowe de Vries fan Nielsen-Massey Vanillas yn Ljouwert. Hy woe graach mear witte oer wat te dwaan by de Brexit. It bedriuw dat hannelet yn fanylje-ekstrakten hat in soad saken yn Ingelân. As it doemsenario útkomt, soe it samar wêze kinne dat mar de helte fan it bedriuw oerbliuwt. Op de gearkomst stuts hy net it measte op. Mar der net hinne gean, seit hy, soe noch minder ynformaasje jaan. De kommende tiid sil hy dochs ferskate senario's trochnimme.
De Brexit stiet pland foar takom jier maart.


description: Fandalen slope it eardere swimbad De Frosk op De Westereen. De polityk wol dat de gemeente yn aksje komt.

title: Fraksjes Dantumadiel wolle fertutearzing swimbad De Frosk keare

maintext:
De oerlêst by it eardere swimbad De Frosk op De Westereen moat gau ophâlde. Dat sizze de fraksjes fan CDA, FNP en VVD fan de gemeente Dantumadiel. Fandalen hawwe parten fan it leechsteande gebou sloopt en fierdere fertutearzing driget, sa sizze de fraksjes. Se wolle fan it gemeentebestjoer witte wat der dien wurde sil om dit te kearen.
Neffens de fraksjes is der troch bewenners al meardere kearen oan de bel lutsen. De minsken fiele harren ûnfeilich troch de 'rotte plak' yn it doarp.


title: UPDATE: Flinke treinfertraging tusken Wolvegea en It Hearrenfean

maintext:
Reizgers op it treintrajekt tusken Wolvegea en It Hearrenfean moatte sneintejûn rekken hâlde mei in flinke fertraging. Der hat dêr in ûngelok west. De NS ferwachtet dat de treinen sneintejûn om healwei alven wer neffens tsjinstregeling ride.
De NS set stopbussen yn tusken Wolvegea en It Hearrenfean. Ek ride der snelbussen tusken Stienwyk en Ljouwert.


description: De autokoereur fan Twellingea starte snein as fjirde, mar kaam nei 21 ronden as earste oer de finish yn Frankryk.

title: Earste seizoensoerwinning Nyck de Vries yn Formule 2

maintext: De Vries wie sneon yn de haadrace fiifde wurden op it sirkwy Paul Ricard en hy mocht snein as fjirde fan start. By de start wûn er al in plakje en even letter pakte er ek de oare twa koereurs dy't foar him start wienen. Nei 21 ronden kaam De Vries mei in grutte foarsprong as earste oer de finish.


description: It oantal besikers oan it nije Waadsintrum is twa moannen nei de iepening sa heech, dat se foar dit jier in ferdûbeling fan it skatte oantal besites ferwac

title: Soad besikers foar nij Waadsintrum op Ofslútdyk

maintext: It giet sa goed mei de besikersoantallen foar it Waadsintrum op de Ofslútdyk, dat de skattingen twa moannen nei de iepening al nei boppe ta bysteld wurde moatte. Yn it foar wie útgien fan sa'n 100.000 besikers yn it jier oan it nije beleefsintrum by de Ofslútdyk. Yn de earste twa moannen binne der lykwols al 40.000 besites west.


description: Middenstanners yn it winkelsintrum sjogge neat yn it plan om in bakker, slachter en delikatessewinkel yn de eardere biblioteek te húsfêstjen.

title: Ried fan Steat beslist oer winkeloarloch yn Warkum

maintext:
Neffens slachter Sjerp Blom handelet de gemeente De Fryske Marren yn striid mei har eigen belied. De middenstanners hoopje dan ek dat de Ried fan Steat it plan ôfsjit. Sy tinke dat troch it nije plan it besteande winkelsintrum leechbloedzje sil.
Neffens in wurdfierder fan de gemeente foarmet de nije winkel yn de eardere biblioteek just in wolkome oanfolling op it winkelsintrum. De Ried fan Steat sil útsykje oft de nije winkels yn de âlde biblioteek wol of net yn it gemeentlike detailhandelbelied passe. De útspraak is oer inkelde wiken.


description: Finansjeel direkteur Gerald van den Belt is ynnaam mei de nije regels. Se meitsje de kompetysje earliker. Mar it kin noch better, fynt er.

title: Cambuur bliid mei nije regels foar belofteteams yn Earste difyzje

maintext:
Ek jonge spilers fan 18 oant en mei 20 jier dy't mear as 18 wedstriden yn it earste spile hawwe, meie net yn de Earste difyzje útkomme.
Neffens Van den Belt meitsje de nije regels, dy't troch de KNVB opsteld binne, de earste difyzje earliker en dus is it in stap foarút. Mar it kin noch hieltyd better. De Cambuur-direktuer fynt dat de leeftiidsgrins noch wol fierder nei ûnderen kin.
Hielendal gjin belofteteams mear
It leafst seach er dat der hielendal gjin belofteteams mear yn de Earste divyzje spylje soenen. Mar hy beseft ek dat dit op dit stuit net reëel is. Der bliuwe dan mar 16 echte profklups oer en út de Twadde difyzje wolle, sa't it no stiet, gjin ploegen promovearje.


description: Der komme 2800 wenningen yn de nije wyk Middelsee, mar dêr soe net ien sosjale hierwenning by sitte. En dat moat oars, seit de PvdA.

title: "Der moatte mear sosjale hierwenningen boud wurde yn Ljouwert"

maintext:
Trochdat minsken, as se âlder wurde, hieltyd langer thús wenjen bliuwe, komt it hieltyd faker foar dat se help of begelieding nedich ha, seit De Haan, en in wyk dêr't minsken wenje mei ferskate achtergrûnen fangt dat better op as in wyk dy't iensidich gearstald is.
De PvdA wol minsken dy't op sosjale hierwenningen oanwiisd binne, graach de kâns jaan om yn in nijbouwyk te wenjen. En de opset fan de nije wyk Middelsee, dêr't de hûzen ticht by mekoar steane, soe him dêr poerbêst foar liene, seit de partij.
Woansdei beslút de gemeenteried fan Ljouwert oer it plan Middelsee. De PvdA sil der mei ynstimme, seit De Haan. "Stedeboukundich sjoen is it in poerbêst plan. Allinne de sosjale hier mist deryn."


description: Ferline jier binne der flink mear subsydzje-oanfragen dien foar ynnovaasje yn it midden- en lytsbedriuw.

title: Mear subsydzje-oanfragen foar ynnovaasje yn it mkb

maintext:
It tal ûndernimmers yn Noard-Nederlân dat yn 2017 jild oanfrege út it Europees Fonds Regionale Ontwikkeling is flink tanaam. Dat meldt it SNN, it Samenwerkingsverband Noord-Nederland. It totaal oantal oanfragen gie ferline jier mei hast 30 persint omheech, mei-inoar foar in bedrach fan goed 90 miljoen euro.
De Europeeske subsydzje gie nei 378 mkb-bedriuwen. SNN wol dat der yn 2020 goed 570 bedriuwen meidogge oan ynnovaasjeprojekten. Ien fan de Fryske bedriuwen dy't Europeeske subsydzje krige, is Mastivax yn Easterwâlde. It bedriuw helpt feehâlders om minder antybioatika te brûken.


description: Fûgels fine mei de earen; dêr is Gerrit Tuinstra al twa jier mei dwaande by boeren dy't oan agrarysk lânskipsbehear dogge yn Súdeast-Fryslân.

title: FIDEO: Fûgeltsjes yn houtwâlen ynventarisearje mei de earen

maintext:
Gerrit Tuinstra fan Landschapsbeheer Friesland ynventarisearret sûnt twa jier de fûgels op soart en oantal, dy't yn de houtwâlen fan Súdeast-Fryslân foarkomme. Bysûnder is, dat hy dit docht op gehoar. Der wurdt hurd wurke om mear frijwilligers op te lieden, sadat se fûgels op lûd allinnich al thúsbringe kinne. Tuinstra hat yn 2018 al tweintich minsken in kursus joen.
Fan sokke frijwilligers is in soad ferlet yn bygelyks Súdeast-Fryslân. Dêr moatte de houtwâlen op fûgels yn kaart brocht wurde by boeren, dy't betelle wurde foar it behâld fan dy houtwâlen. De fûgels dy't dêr sitte binne relatyf lyts, en dreech te sjen. Dêrom moatte je se hearre.


description: De titel Kulturele Haadstêd moat Ljouwert op de kaart sette as bestimming foar bûtenlânske toeristen. Mar hoe belibje dy bûtenlanners Ljouwert?

title: "Ingelsk is faak in probleem yn Ljouwert"

maintext: In kaartautomaat dy't konstant leech is, ynformaasjebuordsjes allinnich yn it Nederlânsk en meiwurkers dy't net of kwealik it Ingelsk machtich binne. It binne mar in pear fan de problemen dêr't bûtenlânske gasten fan de Kulturele Haadstêd tsjinoan rinne.


description: Kompilaasje en hichtepunten fan de heale en hiele Mar-athon 2018, dy't om de Snitsermar hinne gie.

title: FIDEO: kompilaasje Mar-athon om 'Sneek en meer' 2018


description: It Kulturele Haadstêd-jier is hast healwei en it giet poerbêst mei de kaartferkeap, al bliuwt it dreech om de 'Hollanners' nei Fryslân te krijen.

title: Kulturele Haadstêd rint goed: al 150.000 kaarten ferkocht

maintext:
Heech nivo minder populêr
In ûnderdiel dat minder goed rint is de programearring fan Strangers on Stage yn De Harmonie. Dit binne grutte ynternasjonale foarstellings dy't yn 'e Rânestêd en it bûtelân altyd goed rinne, lykas de Japanske foarstelling Pluto (febrewaris), de Franske foarstelling Espace (nije wike) of Slava de Russyske klown (septimber). "Het is gewoon een moeilijke markt, maar het begin steeds beter te lopen", fertelt Tjeerd van Bekkum, direkteur fan Kulturele Haadstêd. "Het gaat om podiumkunsten van hoog niveau, waarvoor we nu dus niet voor naar de Randstad hoeven. Ik hoop dat De Harmonie dit de komende jaren doorzet."


description: Op jacht nei twa Friezen foar it telefyzjeprogramma Hunted.

title: Hunted siket twa Friezen dy't op 'e flecht binne

maintext:
Fred en Lotte Boersma binne op de flecht yn Fryslân. Se binne tiisdeitemiddei foar it lêst sjoen yn Ljouwert doe't Piet Paulusma heit en dochter ôfsette op de krusing fan de Dammeleane en de Troelstrawei.
Wat is der oan de hân? It duo, ôfkomstich út Wolsum, is frijwillich op de flecht. Se dogge nammentlik mei oan it telefyzjeprogramma Hunted. Dêryn binne 12 dielnimmers, gewoane boargers, op de flecht en besykje se út hannen te bliuwen fan in opspoaringsteam. Doel is dat se 21 dagen út hannen fan it team bliuwe.


description: Caparis fertsjinnet in nije kâns, fynt wethâlder Haverkort fan Smellingerlân.

title: ''Caparis fertsjinnet nije kâns''

maintext: Caparis makke de ôfrûne jierren drege tiden troch nei oanlieding fan allerhande ynterne konflikten. Mar Caparis is op de wei werom en fertsjinnet neffens Haverkort in nije kâns. Hy sei dit moandei by de offisjele start fan de ôfdieling Stream fan Caparis. Dêr krije minsken mei in WW- of bystânsútkearing in kâns om mei help fan persoanlike begelieding wurkûnderfining op te dwaan. It trajekt makket de kâns op in baan grutter.


description: De Pein is dizze dagen sa'n bytsje kuorbalhaadstêd fan de wrâld, It tilt dêr op fan de jonge kuorballerkes.

title: Grutste jeugdkuorbaltoernoai fan de wrâld yn De Pein

maintext: Organisator Janco Akkerman hat it sels leaver oer it grutste jeugdkuorbaltoernoai fan Noard-Nederlân. mar de kâns is grut dat it om it fan de wrâld giet. Spesjaal foar de lytse bern is der in spultsjessirkwy.


description: In ambulânse wie teplak om de bewenners nei te sjen. Sy hienen goed wat reek ynademe.

title: Soad reek by keukenbrân yn Seisbierrum

maintext: By in keukenbrân oan de Skoallestrjitte yn Seisbierrum is in soad reek frijkaam. De brânwacht wie teplak en ek ambulânsepersoniel kaam yn aksje. Sy seagen de bewenners nei, om't se goed wat reek ynademe hienen.


description: Fossyl Frij Foarút!

title: Tsjek myn sjipkist: Jitte we aanst wetter yn de benzinetank?

maintext: 'Tsjek myn sjipkist' wurdt makke yn it ramt fan Fossyl Frij Fryslân. It bestiet út seis ôfleveringen. Yn de earste fiif ôfleveringen wurkje trije teams fan trije basisskoallen oan it bouwen fan in sjipkist. Fierder sjogge we wat fossile brânstof no eins is, wêrom it sa skealik is foar it miljeu en wat duorsume alternativen wêze kinne. 'Tsjek myn sjipkist' sil op 4 july eindigje mei in wedstriid yn de Elfstedenhal yn Ljouwert. De sjipkist dy't as earst oer de streep is, hat wûn.


description: Mei in entûsjaste frijwilliger troch de natuer rinne by Gezond Natuur Wandelen yn Fryslân.

maintext:
De organisaasje Gezond Natuur Wandelen siket begelieders yn Fryslân.
Rients Tijsma is sa'n begelieder yn Drachten. Hy rint ien kear yn de wike in oerke mei in groep fan 10 oant 15 minsken troch de natuer. "We rinne by de rivier De Drait del. In soad minsken kenne De Drait as wenwyk en winkelsintrum, mar it is eins in hiel âld wetter. It is de âlde stream fan Drinte nei de eardere Middelsee." Syn doel is net om te ûnderwizen, mar om minsken te ynteressearjen foar de natuer. "Sjoch dêr hast de bollepysten, ek wol tuorrebouten neamd."


description: Yn in monumintale pleats flakby Ljouwert is freed it nije lânboumuseum fan Fryslân iepene.

title: Nij lânboumuseum by Ljouwert leit relaasje tusken ferline en takomst

maintext: It nije Fries Landbouwmuseum wol de relaasje tusken it ferline en de takomst lizze, want wa't kennis draacht fan it ferline kin better taret de takomst yn. Dit boadskip klonk freed by de offisjele iepening fan it museum.


description: In persoan is op de spoarbrêge oer it Van Harinxmakanaal by Ljouwert klommen. In plysje-ûnderhanneler is ynset om him der wer ôf te krijen.

title: Treinferkear plat troch man op spoarbrêge Ljouwert

maintext: Mei in ûnderhanneler besykje se de man fan de brêge te krijen. It gebiet is ôfset troch de plysje. Ek is in boat oproppen om by te stean as it nedich is.


description: Ald-wethâlder Wietze Kooistra fan Opsterlân hat de earepinning fan syn gemeente krigen. Hy krige him út hannen fan boargemaster Ellen van Selm.

title: Earepinning foar âld-wethâlder Wietze Kooistra fan Opsterlân

maintext:
Ald-wethâlder Wietze Kooistra fan Opsterlân hat by syn ôfskied de earepinning krigen. Hy krige him foar 'útsûnderlike bestjoerlike fertsjinsten' foar de gemeente Opsterlân. De ûnderskieding waard útrikt troch boargemaster Ellen van Selm.
Kooistra wie fjouwer riedsperioaden foar it CDA aktyf as riedslid. Dêrnei nochris trije as wethâlder. De gemeente Opsterlân skriuwt: "Wietze Kooistra hat de belangen fan de ynwenners fan Opsterlân tsjinne. Syn wurk hat de gemeente in soad opsmiten."


description: Stella van Gent is sneon op it partijkongres fan de PvdA keazen yn it lanlike bestjoer fan de partij.

title: Stella van Gent yn lanlik bestjoer fan de PvdA

maintext:
Stella van Gent is sneon op it partijkongres fan de PvdA keazen yn it lanlik bestjoer fan de partij. Van Gent is wethâlder yn de gemeente Súdwest-Fryslân. Yn dy gemeente hat se ûnder mear Arbeidspartisipaasje en Ynkommen, Kultuer en Underwiis yn har portefúlje. Ek is Stella van Gent de twadde lokoboargemaster yn Súdwest-Fryslân.
Njonken Stella van Gent waarden noch fjouwer froulju en twa manlju yn it lanlik bestjoer fan de PvdA keazen. It partijkongres fan de PvdA fynt plak yn Amsterdam.


description: Spul by SC Frjentsjer tusken de sneons- en sneinsôfdieling. Der is ferskil fan miening oer de takomst fan de klup.

title: Bestjoerskrisis by SC Frjentsjer oer sneons- en sneinsfuotbal

maintext:
It bestjoer, dat der noch mar in jier sit, hat fan alle ôfdielingen leden, mar by de ôffurdiging fan de sneonsôfdieling en de jeugd is der argewaasje oer de hâlding fan guon oare bestjoersleden. Dy soene mear ynsette op de sneinsôfdieling.
Byienkomst
It foarige bestjoer woe ophâlde mei it sneinsfuotbal, mar troch de ynset fan in oantal sponsoaren bleau dat dochs bestean. Der kaam in nij bestjoer mei it doel op langere termyn hjiroer te besluten. No liket it der dochs op dat der grutte twaspjalt is. In tal leden hat oanjûn him net te finen yn de koers fan de klup en hat foar kommende tongersdei in byienkomst belein.
It bestjoer fan SC Frjentsjer wol no noch neat sizze oer de saak. Se wachtsje de byienkomst ôf.


description: In hiel toanielstik oer in lyts Waadfûgeltsje. It liket in waachstik, mar selskip Pier 21 makke in bernefoarstelling oer it libben fan de mients (kanoet).

title: Toanielstik oer Waadfûgel mients yn premiêre yn Tytsjerk

maintext:
It is foar selskip Pier21 de earste berneproduksje. Pier21 hat dêrom de gearwurking socht mei jeugdteaterselskip Garage TDI út Assen. Pier21 sil de foarstelling op skoallen yn Fryslân, Grinslân en Drinte spylje. De earste reaksjes binne goed. De bern libje mei de foarstelling mei en leare fan alles oer dat bysûndere lytse fûgeltsje. David Lelieveld fan Pier21 kaam troch it bywenjen fan in presintaasje fan trekfûgelprofessor Theunis Piersma op it idee om in bernefoarstelling oer de mients te meitsjen.
Piersma spilet sels de ôfwêzige heit yn de foarstelling, dy't sa út en troch oer de tillefoan fan him hearre lit. 'Kanoet' is fierder in solo-foarstelling. Akteur Theo Smedes spilet de rol fan soan Mients, dy't yn de rin fan de foarstelling ek hieltiid mear yn de hûd fan it fûgeltsje mients krûpt. De foarstelling liket goed oan te slaan. Basisskoallen yn Noard-Nederlân hawwe mei-inoar al mear as hûndert foarstellings boekt.


description: Mei jild fan de provinsje kinne de gemeenten belied meitsje foar de Fryske taal. De provinsje stelt dêr 450.000 euro foar beskikber.

title: Provinsjaal jild foar Frysk taalbelied gemeenten

maintext:
De gemeenten yn Fryslân kinne by de provinsje subsydzje krije foar it ûntwikkeljen fan taalbelied oangeande it Frysk. De provinsje stelt dêrfoar yn totaal 450.000 euro beskikber.
It doel fan de regeling is dat gemeenten it gebrûk fan de Fryske taal stimulearje. Dat kin troch it Frysk sels mear te brûken en mear jongerein by de taal te belûken. Gemeenten binne wetlik ferplichte in beliedsplan oer it gebrûk fan it Frysk te meitsjen. Sels ha se dêr net altyd jild foar.
Yn it ferline hat de provinsje wolris ynsidinteel jild beskikber steld, mar dat wurdt no op strukturele basis dien. Foar 2021 moatte de gemeenten sa'n Frysk beliedsplan klear hawwe.


description: De drugs crystal meth waard bekend fan de telefyzjesearje Breaking Bad. In ynwenner fan Haulerwyk moat fan justysje fiif jier de sel yn foar it meitsjen fa

title: Fiif jier easke om crystal meth yn drugslab Haulerwyk

maintext:
De manlju waarden op 30 novimber ferline jier oanhâlden by in ynfal fan de plysje yn it gebou oan de Slotemaker de Bruïnewei yn Haulerwyk. De plysje die de ynfal nei in tip dat der yn it gebou drugs makke waarden, it saneamde crystal meth.
Neffens de haadfertochte ferhierde hy it gebou oan de twa Midden-Amerikanen en wist hy neat fan in drugslab. De twa oare fertochten seinen dat se as skjinmakker ynhierd wiene. De rjochter docht op 6 july útspraak.


title: Aldegea is it dreechst te berikken foar brânwacht

maintext:
"Als er een brandweerkazerne was geweest in Aldegea, dan had mijn huis er waarschijnlijk nog gestaan", seit Sandra Kernkamp. Ferline jier septimber is it hûs fan har en har man Hein oan de Manjepetswei yn Aldegea (Smellingerlân) folslein ôfbrând. It hûs stiet yn in saneamd "18-plus-gebiet".
Dat betsjut dat de brânwacht der net yn 18 minuten wêze kin. Dat is twa kear sa lang as de trochsneed opkomsttiid yn Fryslân (9 minuten en 41 sekonden). Kernkamp wist dat se yn in risikogebiet wenne, mar wie der op taret en hie nea tocht dat dit barre soe. By de brânwacht is it al jierrenlang bekend dat Aldegea it minst te berikken wenplak is fan Fryslân. In kazerne yn Aldegea soe in oplossing wêze kinne, mar dat is oant no ta net slagge.


description: It swimbad Gymnasion op'e Jouwer hoopt dat de Raad van State in ein makket oan de net earlike konkurrinsje fan it swimbad Swimfun.

title: Net earlike konkurinsje swimbaden De Jouwer

maintext:
In fersyk fan Gymnasion om ek subsydzje te krijen, hat De Fryske Marren ôfwiisd. Freed wie der in sitting by de Raad van State, oanspand troch de gemeente De Fryske Marren. De gemeente is it net iens mei in earder beslút fan de rjochtbank yn Ljouwert dy't stelt dat de gemeentlike subsydzjeregeling foar Swimfun net doocht.
De Raad van State docht oer in pear wike útspraak.


description: Yn Bakhuzen kinne minsken oant ein dit jier terjochte by in mobyl gemeenteloket yn it multyfunksjoneel sintrum yn it doarp.

title: Mobyl gemeenteloket yn Bakhuzen

maintext:
Yn multyfunksjoneel sintrum De Gearte yn Bakhuzen sit oant ein dit jier in mobyl gemeenteloket. Ien kear yn de moanne kinne ynwenners fan de gemeente De Fryske Marren hjir terjochte. It idee kaam fan de gemeente en doarpsbelang is entûsjast.
Ynwenners fan Bakhuzen en omkriten kinne faak net út de fuotten mei de iepeningstiden fan it gemeenteloket op De Jouwer. Boppedat fine guon minsken dat te fier fuort. Tongersdei is de proef úteinset. Dêrby binne santjin saken behannele, njonken rydbewizen en paspoarten wiene der trije meldingen oer de iepenbiere romte. Op 5 july is it gemeenteloket wer yn Bakhuzen.


description: Troch de klam te lizzen op de rekreative/toeristyske sektor, sa is de oanbefelling fan de ûndersikers fan de Fryske Akademy en de provinsje.

title: Hoe kin de regio Noardeast-Fryslân fitaler wurde?

maintext:
It etiket krimpregio wurket net mei. Leaver sjogge bestjoerders it as in kânseregio. Guon saken gean goed. Troch de Sintrale As is de fraach nei bedriuweterreinen yn Dokkum tanommen. Musea yn de regio hawwe de tichtste besikersbesetting fan lytse musea yn Nederlân. It tal wurksykjenden is yn 2017 mei mar leafst 33 persint ôfnommen. Mar om't der sûnt de krisis 3.000 banen ferlern gien binne, is de wurkgelegenheid noch net op peil.
"Noardeast-Fryslân heeft in boel te bieden, maar we mogen ook wel eens 'grutsk' zijn op de streek en dat is ons niet echt eigen", fynt Jelle Boerema. Ek is de krimp relatyf. Guon kearnen as Burgum, Bûtenpost en Kollum groeie.


description: Der sil dit jier dochs gjin Belgysk partuer meidwaan oan de PC yn Frjentsjer. Fanwegen de drokke Belgyske keatsaginda is dat net mooglik.

title: Dochs gjin Belgysk partuer op de PC yn Frjentsjer

maintext:
Der sil dit jier dochs gjin Belgysk partuer meidwaan oan de PC yn Frjentsjer. De Belgen wiene útnûge, om't der dit jier fanwegen Kulturele Haadstêd om de PC hinne ek in ynternasjonale keatswike organisearre wurdt yn Frjentsjer.
Om talitten te wurden ta de keats-off foar de PC moast it Belgyske partuer earst noch wol spylje yn in wedstriid fan de KNKB. Fanwegen de drokke Belgyske keatsaginda is dat net mooglik, Nei goed oerlis hawwe de Belgen besletten om ôf te sjen fan dielname.